title: Teknologian kulttuurinen tutkimus

text: Teollistuneissa yhteiskunnissa tieto- ja viestintäteknologian merkitys on kasvanut yhä suuremmaksi. Tällainen kehityskulku on asettanut uudenlaisia haasteita myös yhteiskunnalliselle ja kulttuuriselle tutkimukselle. Tämän vuoksi on syntynyt kansainvälinen ja nopeasti kasvava teknologian yhteiskunnallisen ja kulttuurisen tutkimuksen ala, joka keskittyy teknologisiin prosesseihin ja niiden merkityksiin. Erityisesti Isossa-Britanniassa on kehitetty sen teorioita ja menetelmiä.Pohjoismaissa teknologian kulttuurisen tutkimuksen lähestymistapaa ovat hyödyntäneet tutkimuksessaan muun muassa:Teknologian kulttuurisen tutkimuksen alalla on useita eri suuntauksia. Laajin ryhmä muodostuu erilaisista teknologian sosiaalisen muokkauksen lähestymistavoista. Näistä tunnetuimpia ovat teknologian sosiaalisen rakentumisen (SCOT) ja teknologian sosiaalisen muokkauksen teoriat sekä toimijaverkkoteoria (ANT). Näissä lähestymistavoissa teknologia ymmärretään sosiaalisena ja kulttuurisena kokonaisuutena ja yhteiskunnan ja teknologian nähdään olevan jatkuvassa vuorovaikutuksessa toistensa kanssa.


title: Evert Hokkanen

text: Evert Hokkanen (7. heinäkuuta 1864 Urjala – 26. kesäkuuta 1918 Hämeenlinna) oli suomalainen mäkitupalainen ja yksi ensimmäisistä kansanedustajista. Hokkanen toimi eduskunnassa SDP:n ryhmässä vuosina 1907–1909. Hänet valittiin kansanedustajaksi Hämeen läänin eteläisestä vaalipiiristä.


title: Evert Hokkanen

text: Hokkanen hankki leipänsä muonarenkinä Urjalassa, Liedossa ja Prunkkalassa. Mäkituvan hän sai hankituksi Urjalasta saatuaan työjohtajan paikan.


title: Evert Hokkanen

text: Hokkanen vangittiin vuonna 1918 suomen sisällissodan jälkeen poliittisista syistä ja hän kuoli vankilassa ollessaan.


title: Scott Gorham

text: Scott Gorham (s. 17. maaliskuuta 1951) on Thin Lizzyn kitaristina tunnetuksi tullut yhdysvaltalainen muusikko.


title: Scott Gorham

text: Gorham ei kuulunut Thin Lizzyn alkuperäiskokoonpanoon, mutta vaikutti siinä vuosina 1974–1983 – suurimman osan yhtyeen olemassaoloajasta.


title: Scott Gorham

text: Gorham syntyi Glendalessa, Kalifornian osavaltiossa. Hän on jatkanut muusikonuraansa yhä Thin Lizzyn hajottua ja oli mm. mukana perustamassa 21 Guns -yhtyettä. Hän on lisäksi tehnyt yhteistyötä Asian ja Rollins Bandin kanssa.


title: Scott Gorham

text: Gorham käytti alun perin Gibson Les Paul -kitaraa minihumbuckerilla. Hänen pääinstrumenttinsa oli Thin Lizzyn hajoamiseen saakka '59 Les Paul. Nykyisin hän käyttää Fender Stratocaster -kitaraa 100-wattisella Marshall Amplification -vahvistimella.


title: Scott Gorham

text: Scott on naimisissa Christine Gorhamin kanssa.


title: Jerry Wexler

text: Gerald "Jerry" Wexler (10. tammikuuta 1917 – 15. elokuuta 2008) oli yhdysvaltalainen äänilevytuottaja. Hän syntyi Bronxissa, New Yorkissa, juutalaiseen sukuun.


title: Jerry Wexler

text: Wexler opiskeli Kansasin valtionyliopistossa ja palveli toisen maailmansodan aikana Yhdysvaltain laivastossa. Hän oli äänilevytuottajana menestyksekäs ja teki 1960-luvulla yhteistyötä mm. Wilson Pickettin, Aretha Franklinin ja Dusty Springfieldin kanssa.


title: Jerry Wexler

text: Wexler tuotti vuonna 1979 Columbia Records -levymerkille Bob Dylanin albumin "Slow Train Coming", jonka single "Gotta Serve Somebody" voitti Grammyn 1980. Wexler pääsi vuonna 1987 Rock and Roll Hall of Fameen.


title: Cam Ward

text: Cameron Kenneth ”Cam” Ward (s. 29. helmikuuta 1984 Saskatoon, Kanada) on kanadalainen jääkiekkomaalivahti, joka pelaa NHL-joukkue Chicago Blackhawksissa. Hänen kotipaikkansa on Sherwood Park Albertassa. Hän nousi tunnetuksi, koska hän pelasi tulokkaana Stanley Cup -finaalissa 2006 – ensimmäisenä sitten Patrick Royn.


title: Cam Ward

text: Ward valittiin Carolina Hurricanesiin numerolla 25. Hän pelasi 2001–2004 Red Deer Rebelsissä WHL:ssä loistavasti vieden joukkueen finaalipeleihin kahdesti. Solmittuaan sopimuksen Hurricanesin kanssa hän pelasi kahtena kautena farmiliiga AHL:ssä.


title: Cam Ward

text: Ensimmäisen ottelunsa hän pelasi 5. lokakuuta 2005, sillä maalivahti Martin Gerber oli loukkaantunut. Jo toisessa ottelussaan hän saavutti NHL-uransa ensimmäisen nollapelin. Gerberin toivuttua Wardista tuli varamaalivahti.


title: Cam Ward

text: Ward jatkaa yhä Carolina Hurricanesin ykkösmaalivahtina. Ward voitti myös maailmanmestaruuden Kanadan paidassa 2007. Kaudella Ward loukkaantui Rick Nashin luistimen viiltäessä häntä jalkaan. Kyseessä oli jo Wardin uran toinen kerta, kun hän loukkaantui vastustajan luistimesta.


title: Cam Ward

text: Kaudeksi 2018-19 Ward siirtyi yksivuotisella sopimuksella NHL-seura Chicago Blackhawksin riveihin.


title: Ernest Borgnine

text: Ernest Borgnine (24. tammikuuta 1917 Hamden, Connecticut – 8. heinäkuuta 2012 Los Angeles, Kalifornia) oli yhdysvaltalainen näyttelijä. Oikealta nimeltään Ermes Effron Borgnino.


title: Ernest Borgnine

text: Borgnine syntyi Hamdenissa, Connecticutissa italialaisten vanhempien perheeseen. Hänen vanhempansa erosivat hänen ollessaan kaksivuotias. Borgnine asui sen jälkeen muutaman vuoden Italiassa äitinsä kanssa, ennen kuin palasi synnyinmaahansa.


title: Ernest Borgnine

text: Borgnine liittyi Yhdysvaltain laivastoon suoritettuaan high schoolin 1935. Hän voitti vuonna 1955 parhaan miespääosan Oscarin elokuvalla "Marty". Muita merkittäviä rooleja hänellä oli muun muassa elokuvissa "Johnny Guitar", "Täältä ikuisuuteen", "Likainen tusina", "Hurja joukko", "Länsirintamalta ei mitään uutta", "Aavikkolento", "Raivopäät", "Julmat, vahvat ja röyhkeät" ja "Pako New Yorkista" sekä televisiosarjoissa "McHale’s Navy" ja "Operaatio Airwolf". Hän teki sivuosaroolin Brandon Leen debyyttielokuvassa "Laser Mission". Hän oli äänenä "Paavo Pesusieni" -piirrossarjan hahmolle Merenneitomies.


title: Ernest Borgnine

text: Borgnine oli naimisissa viidesti. Hän oli vuodesta 1973 naimisissa Tova Traesnaesin kanssa. Borgninella on tähti Hollywood Walk of Famella. Hän kuoli heinäkuussa 2012 munuaisten vajaatoimintaan 95-vuotiaana.


title: Alan R. Moon

text: Alan R. Moon on Englannin Southamptonissa syntynyt ja nykyään Yhdysvalloissa asuva lautapelisuunnittelija. Kansalaisuudestaan huolimatta hänet tunnetaan yhtenä merkittävimmistä saksalaistyyppisten lautapelien suunnittelijoista. Monet hänen peleistään voidaan nähdä lautapeliversioina kauppamatkustajan ongelmasta.


title: Alan R. Moon

text: Alan R. Moon työskenteli alun perin Avalon Hill-yhtiössä ja siirtyi myöhemmin Parker Brothersiin. Oman yhtiönsä, White Windin hän perusti vuonna 1990. Nykyään hän julkaisee pelinsä pääasiassa muiden yhtiöiden, kuten Ravensburgerin ja Days of Wonderin kautta.


title: Alan R. Moon

text: Moon on useissa peleissään tehnyt yhteistyötä tunnetun saksalaisen lautapelikuvittajan Doris Matthausin sekä lautapelisuunnittelija Aaron Weissblumin kanssa.


title: Alan R. Moon

text: Spiel des Jahres-palkinnon Moon on voittanut vuosina 1998 ja 2004, peleillään Elfenland ja Menolippu.


title: Alan R. Moon

text: Hänen peleistään on suomenettu Menolippu, "Menolippu Eurooppa" ja "Menolippu USA 1910". Menolippu valittiin Suomessa Vuoden Peliksi vuonna 2005.


title: Googie Withers

text: Georgette Lizette ”Googie” Withers CBE (12. maaliskuuta 1917 – 15. heinäkuuta 2011) oli brittiläinen näyttelijä.


title: Googie Withers

text: Withers syntyi Karachissa, Pakistanissa. Hänen elokuviaan ovat muun muassa "One of Our Aircraft Is Missing" ("Yksi pommikoneistamme on kateissa", 1942) ja "Night and the City" ("Suurkaupungin laki", 1950).


title: Googie Withers

text: Withers meni vuonna 1948 naimisiin John McCallumin kanssa ja muutti 1950-luvulla Australiaan. Hän jatkoi uraansa siellä ja palasi Britanniaan 1980-luvulla.


title: Googie Withers

text: Withers oli vuodesta 2001 Brittiläisen imperiumin ritarikunnan komentaja (CBE).


title: Nahkiainen

text: Nahkiainen ("Lampetra fluviatilis") on ympyräsuisiin kuuluva leuaton kala, joka nousee loppukesällä tai syksyllä merestä jokiin kutemaan.


title: Nahkiainen

text: Nahkiainen kasvaa 25-35 cm pitkäksi. Se on soikeanliereä, matomainen ja suomuton kala. Sillä on pyöreä imukuppisuu ja kymmeniä pieniä hampaita. Hampaat ovat teräviä ja muodostavat yhtenäisen kehän. Selkäpuolelta nahkiainen on tasavärisen tumman harmaa, vatsa on vaalea, ja siinä on tummaa epäsäännöllistä pilkutusta. Silmän takana on seitsemän pientä kidusaukkoa. Parilliset evät puuttuvat, selkäpuolella on litteä evä lähellä pyrstöä.


title: Nahkiainen

text: Elämänsä ensimmäiset 4–5 vuotta nahkiainen viettää joessa toukkana. Sen jälkeen aikuinen nahkiainen elää 1–3 vuotta meressä ennen paluutaan kutemaan jokeen. Nahkiainen ei ole jokiuskollinen, toisin kuin lohikaloihin kuuluvat vaelluskalat. Kutu tapahtuu keväällä ja sen jälkeen kuteneet nahkiaiset kuolevat.


title: Nahkiainen

text: Nahkiainen imeytyy saaliskalan kylkeen ja pureskelee siitä saaliin ihoa ja lihaksia.


title: Nahkiainen

text: Nahkiaisia tavataan Euroopassa Alppien pohjoispuolella.


title: Nahkiainen

text: Nahkiaisia esiintyy yli 30:ssä Itämereen laskevassa joessa. Nahkiaisista on olemassa myös pelkästään sisävesissä eläviä kantoja. Ne nousevat järvistä pieniin virtaaviin vesiin. Näitä järvinahkiaisiksi kutsuttuja nahkiaisia esiintyy Vuoksen, Kymijoen ja Kokemäenjoen vesistöissä.


title: Nahkiainen

text: Nahkiainen on melko rasvainen ja ruodoton. Sitä myydään usein paistettuna tai savustettuna. Se sopii mainiosti myös grillattavaksi ja erilaisiin muhennoksiin.


title: Nahkiainen

text: Nahkiaisen maku jakaa mielipiteitä.


title: Nahkiainen

text:
Suomessa nahkiainen valmistetaan yleensä niin, että se sotketaan voimakkaassa suolavedessä. Sekoittamisen aikana nahkiainen kuolee ja veri nousee vaahtona astian pintaan. Kuolleet nahkiaiset huuhdellaan runsaalla kylmällä vedellä, jotta kaikki veri valuu pois. Veren pois saaminen suojaa nahkiaisia pilaantumiselta.
Sen jälkeen nahkiainen paistetaan leppähaloilla ritilän päällä uunissa tai halstaroidaan avotulella.


title: Nahkiainen

text: Aikaisemmin nahkiaisia pyydettiin kokonaan puusta valmistetuilla varpumerroilla. Ne tehtiin noin puolen senttimetrin vahvuisista, sileiksi veistellyistä katajan varvuista. Ne sidottiin pehmeäksi vaivatuilla kuusen juurilla. Yhteen mertaan meni noin 300 varpua. Sisäpuolelle asennettiin 5 lujaa puuvyötä, jotka pitivät merran lujasti siinä kuuluvassa muodossa. Mertaan kuului vielä nielulaite ja kaksi pitkää keppiä eli korvaa, joiden avulla merta laskettiin koskeen tokeita vasten ja koettaessa taas nostettiin ylös. Pyyntikausi alkoi elokuun 15. päivän jälkeen. Merrat painettiin veteen illalla ja käytiin kokemassa seuraavana aamuna ennen auringon nousua.


title: Nahkiainen

text: Katajan lisäksi mertoja on tehty pajusta, ja nyttemmin muovitetusta metalliverkosta. Rysät ovat yleistyneet 1970-luvulta alkaen.


title: Fredric March

text: Fredric March (syntymänimeltään Ernest Frederick McIntyre Bickel, 31. elokuuta 1897 Racine, Wisconsin – 14. huhtikuuta 1975 Los Angeles, Kalifornia) oli yhdysvaltalainen kahdesti Oscar-palkittu näyttelijä. Hän oli myös Tony-palkittu, ja hänellä on tähti Hollywood Walk of Famessa.


title: Fredric March

text: March syntyi Racinessa, Wisconsinissa. Hän voitti parhaan miespääosan Oscarin kahdesti: ensin roolillaan elokuvassa "Tohtori Jekyll ja Mr. Hyde" (1932) ja toistamiseen elokuvassa "Parhaat vuodet" (1946).


title: Fredric March

text: March sai vuonna 1972 leikkaushoitoa eturauhassyöpäänsä, mutta menehtyi sairauteen 77 vuoden ikäisenä Los Angelesissa, Kaliforniassa 1975.


title: Fredric March

text: Fredric March oli vuodesta 1927 kuolemaansa asti naimisissa Florence Eldridgen kanssa.


title: Pikkunahkiainen

text: Pikkunahkiainen ("Lampetra planeri") on ympyräsuisiin kuuluva kala. Se kasvaa 12–18 senttimetrin pituiseksi ja elää koko ikänsä pienissä, virtaavissa vesissä. Pikkunahkiaisen ja nahkiaisen erottaminen toisistaan toukkavaiheessa on vaikeaa, mutta täysikasvuisena lajit erottaa siitä, että alle 18 senttimetrin pituisella nahkiaisella ei ole vielä täysin kehittynyttä mätiä tai maitia, mutta pikkunahkiaisella on. Toukkavaiheen jälkeen pikkunahkiainen ei enää syö, vaan kutee ja sen jälkeen kuolee.


title: Pikkunahkiainen

text: Pikkunahkiaisia tavataan Brittein saarilla, Pohjanmereen ja Itämereen virtaavissa vesistöissä, Ranskassa, Länsi-Italiassa, Volgan ja Tonavan yläjuoksulla sekä Pescaran valuma-alueella Pohjois-Italiassa. Suomessa pikkunahkiainen on yleinen sisävesissä Lappiin saakka.


title: Pikkunahkiainen

text: Pikkunahkiainen kutee maalis-kesäkuussa. Naaras laskee mädin matalassa vedessä hiekka- tai sorapohjalle kutukuoppaan. Mäti on hieman nahkiaisen mätiä kookkaampaa, mutta kappalemäärä on vain noin 1500. Mäti kuoriutuu 3-4 päivässä, ja sokeat, hampaattomat toukat syövät 3-5 vuotta pieniä pohjaeläimiä, kunnes ne syksyllä muuttuvat aikuisiksi. Sukuelinten kehitys alkaa jo toukkakauden loppupuolella, ja muodonvaihdoksen aikana kehittyvät silmät ja hampaat, mutta suoli surkastuu. Keväällä muodonvaihdos on ohi, ja eläin on sukukypsä. Pikkunahkiaista käytetään joskus syöttinä, muuten sillä ei ole taloudellista merkitystä.


title: Emil Jannings

text: Emil Jannings (23. heinäkuuta 1884 – 3. helmikuuta 1950), oikealta nimeltään "Theodor Friedrich Emil Janenz", oli saksalainen näyttelijä, joka voitti kaikkien aikojen ensimmäisen parhaan miespääosan Oscarin vuonna 1928. Hän sai kunnian kahdesta elokuvasta: "The Way of All Flesh" ja "Viimeinen määräys".


title: Emil Jannings

text: Jannings syntyi Rorschachissa, Sveitsissä, saksalaiselle äidille ja yhdysvaltalaiselle isälle. Janningsilla oli lupaava ura Hollywoodissa, mutta hän palasi myöhemmin Eurooppaan. Hänellä oli lisäksi rooli mm. elokuvassa "Sininen enkeli" (1930).


title: Emil Jannings

text: Janningsilla oli myöhemmällä urallaan merkittävä osa "kolmannen valtakunnan" kulttuurielämässä, ja Joseph Goebbels nimesi hänet vuonna 1941 "valtakunnan taiteilijaksi". Jannings vetäytyi Itävaltaan ja kuoli Salzburgin lähellä Stroblissa syöpään vuonna 1950. Hänellä on tähti Hollywood Walk of Famella.


title: Central Hockey League

text: Central Hockey League eli CHL oli jääkiekon keskitason ammattilaisliiga Pohjois-Amerikassa. Monet CHL:n joukkueista olivat NHL-joukkueiden farmijoukkueita.


title: Central Hockey League

text: CHL oli toiminassa vuosina 1992–2014. Sarja lakkautettiin, kun kesällä 2014 kaksi seuraa lopetti toimintansa ja seitsemän jäljelle jäänyttä seuraa siirtyivät ECHL-liigaan.


title: Central Hockey League

text: Bill Levins, Ray Miron ja Monte Miron perustivat Central Hockey League vuonna 1992. Edellinen CHL oli lopetettanut toimintansa 1984. Ensimmäisellä kaudella 1992–1993 liigassa oli vain kuusi joukkuetta: Oklahoma City Blazers, Tulsa Oilers, Wichita Thunder, Memphis RiverKings, Dallas Freeze ja Fort Worth Fire.


title: Central Hockey League

text: Kaudelle 1994–1995 mukaan liittyi San Antonio Iguanas, mutta Dallas Freeze vetäytyi sarjasta kauden päätteeksi ja sarjaa jatkettiin taas kuudella joukkueella. Vuonna 1996 SHL-liiga lopetti toimintansa ja sen jäljelle jääneet joukkueet liittyivät CHL:ään nostaen joukkuemäärän kymmeneen.


title: Central Hockey League

text: Liigan mestaruuspalkinnon nimi oli alun perin "Levins Cup". Ray Miron myytyä osuutensa sarjan omistuksesta palkinnon nimeksi tuli "Ray Mirons President's Cup". CHL kilpaili pelaajista, katsojista ja joukkueista WPHL-liigan kanssa ja joukkueita vaihtui sarjassa vuosittain kunnes vuonna 2001 WPHL yhdistyi CHL:n kanssa.


title: Central Hockey League

text: Kaudella 2001–2002 sarjassa pelasi 16 joukkuetta. CHL kasvoi entisestään kun vuonna 2010 IHL-liiga lakkautettiin. Liigasta siirtyi viisi joukkuetta CHL:ään samalla kun sarjan omia joukkueita lopetti toimintansa. Kaudella 2010–2011 sarjassa pelasi ennätykselliset 18 joukkuetta.


title: Central Hockey League

text: Joukkueiden määrä laski tasaisesti ja sarjan viimeisellä kaudella 2013–2014 joukkueita oli jäljellä kymmenen. Heti kauden runkosarjan päätteeksi St. Charles Chill ilmoitti lopettavan toimintansa. Kesän aikana Denver Cutthroats ja Arizona Sundogs ilmoittivat pistävänsä toimintansa tauolle, ja lopulta jäljelle jääneet seitsemän joukkuetta päättivät liittyä ECHL-sarjaan samalla kun CHL lakkautettiin.


title: Central Hockey League

text: Viimeisellä kaudella sarjassa pelasi kymmenen joukkuetta.


title: Central Hockey League

text:
Kaiken kaikkiaan sarjassa pelasi 44 eri joukkuetta eri aikoina.
Sarjassa jaettiin useita palkintoja. Liiga palkitsi runkosarjan maali- ja pistepörssin voittajat, parhaan tulokkaan, parhaan puolustajan, maalivahdin ja valmentajan. Merkittävämmät palkinnot olivat liigan arvokkaimman pelaajan palkinto sekä sarjan mestaruuspalkinto "Ray Miron Presidents' Cup".


title: Warner Baxter

text: Warner Baxter (29. maaliskuuta 1889 Columbus, Ohio – 7. toukokuuta 1951) oli yhdysvaltalainen näyttelijä. Baxter voitti parhaan miespääosan Oscarin elokuvasta "In Old Arizona" vuonna 1929. Hänellä on tähti Hollywood Walk of Famella.


title: Warner Baxter

text: Baxter muutti 9-vuotiaana Ohiosta San Franciscoon Kaliforniaan, jossa hän selvisi huhtikuussa 1906 sattuneesta 7,8 richterin maanjäristyksestä.


title: Warner Baxter

text: Baxter kärsi niveltulehduksesta, ja hänelle suoritettiin kivunlievittämiseksi lobotomia. Hän kuitenkin kuoli keuhkokuumeeseen vain 62-vuotiaana pian tämän jälkeen.


title: Pescovegetarismi

text: Pescovegetarismi on ruokavalio, johon sisältyy kasvisten lisäksi kalaa ja äyriäisiä. Siihen voivat myös sisältyä maitotuotteet ja kananmuna. Se ei eroa ravitsemuksellisesti sekasyönnistä. Pescovegetaarinen ruokavalio sisältää runsaasti tyydyttymättömiä rasvahappoja, jos kalaa syödään säännöllisesti.


title: Mika Pantzar

text: Mika Pantzar (s. 10. toukokuuta 1956 Helsinki) on suomalainen taloustieteilijä ja kauppatieteiden tohtori. Hän on Kuluttajatutkimuskeskuksen tutkimusjohtaja ja Aalto-yliopiston kauppakorkeakoulun dosentti.


title: Mika Pantzar

text: Pantzar väitteli tohtoriksi vuonna 1991. Hän on erikoistunut teknologiatutkimukseen ja käyttäjäläheisten innovaatioiden tutkimukseen.


title: Mika Pantzar

text: Pantzarin sai vuonna 1997 valtion tiedonjulkistamispalkinnon kirjastaan "Kuinka teknologia kesytetään" ja Tieteellisten seurojen neuvottelukunnan Vuoden tiedekirja -kunniamaininnan.


title: António Egas Moniz

text: António Caetano de Abreu Freire Egas Moniz (29. marraskuuta 1874 – 13. joulukuuta 1955 Lissabon) oli portugalilainen neurologi. Hänelle myönnettiin Nobelin lääketieteen palkinto vuonna 1949 lobotomian kehittämisestä (palkinto jaettiin Walter Rudolf Hessin kanssa).


title: António Egas Moniz

text: Moniz opiskeli lääketiedettä Coimbran yliopistossa ja myöhemmin neurologiaa Bordeaux’ssa ja Pariisissa. Hänet muistetaan ensimmäisen lobotomian suorittajana (1936). Moniz kutsui leikkausta "etuotsalohkon leukotomiaksi". Hän suoritti leikkauksen 20 potilaalle, joista joillakin oli ahdistusta ja masennusta, joillakin krooninen skitsofrenia.


title: António Egas Moniz

text: Tulokset, joita Moniz väitti saaneensa, herättivät suurta kiinnostusta hänen kirjansa julkaisuvuonna 1936. Hänen epätarkkuutensa, törkeä huolimattomuutensa ja mahdollinen epärehellisyytensä ohitettiin terapeuttisen innostuksen huumassa. Monizin työ johti "psykokirurgian" (hänen itsensä keksimä termi) räjähdysmäiseen kasvuun kaikkialla maailmassa, muun muassa Brasiliassa, Isossa-Britanniassa ja erityisesti Italiassa. Suurinta vastakaikua psykokirurgia sai Yhdysvalloissa, missä neurologi Walter Freeman keksi uuden kirurgisen menetelmän, jota hän kutsui transorbitaaliseksi lobotomiaksi. Vuoteen 1949 mennessä Yhdysvalloissa oli tehty yli 10 000 tällaista leikkausta, ja seuraavat 10 000 tehtiin seuraavan kahden vuoden aikana.


title: António Egas Moniz

text: Monizilla oli myös poliittinen ura. Hän istui Portugalin parlamentissa 1903–1917 ja toimi muun muassa ulkoministerinä 1918 sekä suurlähettiläänä Espanjassa. Jätettyään politiikan hän toimi vuosina 1921–1944 neurologian professorina Lissabonin yliopistossa.


title: António Egas Moniz

text: Psykiatrinen potilas ampui Monizia vuonna 1949, mutta hän selvisi hengissä ja kuoli vasta vuonna 1955.


title: George Arliss

text: George Arliss (10. huhtikuuta 1868 Lontoo – 5. helmikuuta 1946 Lontoo) oli brittiläinen Oscar-palkittu näyttelijä.


title: George Arliss

text: Arliss syntyi Lontoossa ja voitti vuonna 1930 parhaan miespääosan Oscarin elokuvasta "Disraeli".


title: George Arliss

text: Arliss oli syyskuusta 1899 kuolemaansa naimisissa Florence Arlissin kanssa. Parilla oli poika Leslie. George Arliss julkaisi kaksi omaelämäkertateosta ennen kuolemaansa Lontoossa 1946. Hänellä on tähti Hollywood Walk of Famella.


title: Sarankulman junaturma

text: Sarankulman junaturma tapahtui 1. kesäkuuta 1989 Riihimäen ja Tampereen välisellä rataosalla Sarankulmassa Tampereen eteläpuolella, kun Seinäjoelta Haapamäen kautta Helsinkiin matkalla ollut pikajuna 42 ajoi 100 kilometrin tuntinopeudella vaihteeseen, jossa suurin sallittu nopeus olisi ollut 35 kilometriä tunnissa. Junan veturi ja osa vaunuista suistui kiskoilta. Onnettomuudessa loukkaantui 15 matkustajaa, ja onnettomuusjunan veturi Dr13 numero 2342 jouduttiin hylkäämään sen saamien vaurioiden vuoksi.


title: Maximilian Schell

text: Maximilian Schell (8. joulukuuta 1930 Wien – 1. helmikuuta 2014 Innsbruck) oli itävaltalainen Oscar-palkittu näyttelijä.


title: Maximilian Schell

text: Schell syntyi Wienissä ja vietti lapsuutensa Sveitsissä Zürichissä. Myös hänen edesmennyt vanhempi siskonsa Maria Schell oli näyttelijä.


title: Maximilian Schell

text: Schell aloitti 1952 Baselin teatterissa näyttelijänä, ohjaajana ja dramaturgina. Teatteriuran ohella hän teki runsaasti rooleja elokuvassa. Hollywoodissa hän teki ensimmäisen elokuvansa vuonna 1958. Vuonna 1961 hänelle myönnettiin parhaan miespääosan Oscar roolista historiallisessa elokuvassa "Nürnbergin tuomio".


title: Maximilian Schell

text: Schell oli naimisissa Natasha Andreitšenkon kanssa, ja he saivat vuonna 1989 tyttären. Schell kärsi diabeteksesta ja sairastui vuonna 2000 vakavasti akuuttiin haimatulehdukseen. Hän menehtyi oltuaan hoidettavana keuhkokuumeen takia


title: Roscoe Arbuckle

text: Roscoe Conkling "Fatty" Arbuckle (24. maaliskuuta 1887 Smith Center, Kansas – 29. kesäkuuta 1933 New York) oli yhdysvaltalainen mykkäelokuvanäyttelijä ja koomikko. Arbuckle oli aikansa suosituimpia näyttelijöitä, mutta vuonna 1921 hän sekaantui skandaaliin, joka varjosti hänen loppu-uraansa.


title: Roscoe Arbuckle

text: Roscoe Arbuckle syntyi Smith Centerissä, Kansasissa William Goodrich ja Mollie Arbucklelle. Kuten useimmat 1900-luvun alun koomikot, myös Arbcukle esiintyi nuorena vaudeville-lavoilla. Vuonna 1909 hän aloitti uransa Selig Polyscope Companyssa ja jatkoi yhtiön elokuvien parissa vuoteen 1913 asti. Tämän jälkeen hän siirtyi Universal Picturesiin ja alkoi esiintyä Mack Sennettin ohjaamissa "Keystone Kops" -komedioissa.


title: Roscoe Arbuckle

text: Arbuckle ei pitänyt liikanimestään "Fatty", jonka hän sai ruumiinrakenteensa vuoksi. Koostaan huolimatta Arbuckle esiintyi usein vauhdikkaissa komedioissa, joissa oli useita takaa-ajokohtauksia. Näyttelemisen lisäksi Arbuckle ohjasi myös joitakin elokuvia, esimerkiksi lyhytelokuvan "The Butcher Boyn" vuonna 1917. Yhteen rooliin Arbuckle valitsi Buster Keatonin, jolla ei ollut aikaisempaa elokuvakokemusta. Elokuvan myötä Arbuckle ja Keaton ystävystyivät ja tekivät vielä kolmetoista lyhytelokuvaa yhdessä vuosien 1917–1921 aikana.


title: Roscoe Arbuckle

text: Roscoe Arbuckle oli naimisissa kolme kertaa. Hän meni naimisiin Araminta Estelle Durfeen (1889–1975) kanssa 6. elokuuta 1908. Durfee näytteli miehensä rinnalla monissa varhaisissa komediaelokuvissa nimellä Minta Durfee. Arbucklen ja Durfeen avioliitto purkautui vuonna 1925. Hän meni samana vuonna naimisiin Doris Deanen kanssa ja liitto kesti vuoteen 1928 asti. Kolmannen avioliiton hän solmi Addie McPhailin kanssa vuonna 1932 ja liitto kesti Arbucklen kuolemaan asti.


title: Roscoe Arbuckle

text: Arbuckle matkusti kahden ystävänsä, elokuvaohjaajien Lowell Shermanin ja Fred Fischbachin, kanssa San Franciscoon 3. syyskuuta 1921. He majoittuivat St. Francis Hoteliin tarkoituksenaan pitää juhlat. Juhlien aikana kutsuvieraana ollut näyttelijä Virginia Rappe sairastui vakavasti, mutta Rappen oireiden katsottiin johtuvan alkoholista.


title: Roscoe Arbuckle

text: Rappe kuitenkin menehtyi kolme päivää myöhemmin revenneen virtsarakon aiheuttamaan vatsakalvontulehdukseen. Juhlaseurueeseen kuulunut Maude Delmont väitti Rappen vammojen syntyneen Arbucklen tekemän raiskauksen seurauksena. Arbuckle kiisti syytteet.


title: Roscoe Arbuckle

text: Arbucklen oikeudenkäynnistä muodostui suuri mediatapahtuma ja William Randolph Hearstin omistamissa sanomalehdissä Arbucklesta kirjoitettiin syyttävään sävyyn, ja Paramount Pictures kielsi hänen näyttelijäkollegoitaan puhumasta Arbucklesta julkisesti. Buster Keaton kuitenkin puolusti ystäväänsä todeten hänen olevan lempeimpiä ihmisiä, joita on tavannut. Eräät ryhmittymät vaativat Arbucklelle kuolemantuomiota, mutta oikeuslaitos totesi hänet syyttömäksi kolmannessa oikeudenkäynnissä.


title: Roscoe Arbuckle

text: Arbuckle yritti palata elokuvien pariin skandaalin jälkeen, mutta hänen elokuviansa pantiin esityskieltoon, ja Arbuckle sortui alkoholismiin. Keaton yritti auttaa ystäväänsä tarjoamalla töitä omien elokuviensa parissa, ja Arbuckle ohjasi myös salanimellä William Goodrich muutamia lyhytelokuvia.


title: Roscoe Arbuckle

text: Roscoe Arbuckle kuoli vuonna 1933 sydäninfarktiin.


title: Philippe Noiret

text: Philippe Noiret (1. lokakuuta 1930 Lille – 23. marraskuuta 2006 Pariisi) oli ranskalainen näyttelijä. Hän esiintyi yli sadassa elokuvassa 1950-luvulta lähtien.


title: Philippe Noiret

text: Hän aloitti 1953 Théâtre National Populairessa. Philippe Noiret ehti vetää kymmeniä klassisia lavarooleja ennen elokuvaan siirtymistä. Filmikarriäärinsä hän avasi Agnès Vardan Ranskan uutta aaltoa ennakoineessa työssä La Pointe Courte 1956.


title: Philippe Noiret

text: Noiret näytteli muun muassa elokuvissa "Juhla voi alkaa" (1974) ja "Auringonpimennys" (1981). Hän voitti kaikkien aikojen ensimmäisen parhaan miespääosan César-palkinnon vuonna 1976, ja sai vielä toisen 1990.


title: Philippe Noiret

text: Noiret menehtyi vuonna 2006 syöpään Pariisissa 76-vuotiaana.


title: Michel Galabru

text: Michel Galabru (27. lokakuuta 1922 Safi, Marokko – 4. tammikuuta 2016) oli ranskalainen näyttelijä. Hän esiintyi sadoissa elokuvissa ja teki yhteistyötä mm. sellaisten ohjaajien kuin Bertrand Blierin, Costa-Gavrasin, Luc Bessonin ja Jean-Luc Godardin kanssa.


title: Michel Galabru

text: Michel Galabru voitti vuonna 1977 parhaan miespääosan César-palkinnon roolistaan elokuvassa "Tuomari ja salamurhaaja". Hän oli ehdolla César-palkinnon saajaksi vielä vuosina 1986 ja 1991.


title: Michel Galabru

text: Näyttelijät Emmanuelle ja Jean Galabru ovat Michelin lapsia.


title: Risto Taulo

text: Risto Kalevi Taulo (19. kesäkuuta 1931 Hollola – 3. lokakuuta 1999 Riihimäki) oli suomalainen näyttelijä. Taulo esiintyi enimmäkseen televisiossa, mutta hänen tunnetuin elokuvaroolinsa on "Täällä Pohjantähden alla" -trilogian Jussi Koskela. Hänen vaimonsa oli Eila Sirkka Seppälä.


title: Olevisten kirkko

text: Olevisten kirkko () on kirkkorakennus Tallinnassa, Viron pääkaupungissa. Ensimmäinen maininta Olevisten eli Pyhän Olavin kirkosta on vuodelta 1267, mutta nykyisessä ulkoasussaan se on rakennettu vuonna 1330. Kirkon korkea kirkontorni oli aikanaan keskiaikaisen Euroopan toiseksi korkein rakennus. Nykyisin kirkkoa käyttää Viron evankelisten kristittyjen ja baptistiseurakuntien liitto.


title: Olevisten kirkko

text: Norjan kuningas Olavi II Pyhään liitetty Pyhän Olavin kultti levisi levisi kauppaiden mukana Skandinaviasta Suomeen, Novgorodiin ja Tallinnaan. Pyhän Olavin kultin mukana levisi myös Pyhän Olavin kilta. Tallinnassa kilta juurtui Toompean alapuolella olevan kaupungin alueelle, jolla on vanhastaan ollut skandinaavisten kauppiaiden asutusta ja tälle alueelle rakentui myös Olevisten kirkko. Ensimmäinen maininta Pyhän Olavin kirkosta historiallisissa lähteissä on vuodelta 1267, mutta alkuperäisen kirkon sijaintipaikkaa ei tunneta. Nykyinen kirkko valmistui todennäköisesti vuonna 1330. Nykyisenlaisen goottilaisen ulkomuotonsa se sai 1400-luvulla. Kirkko oli roomalaiskatolilainen vuoteen 1524 saakka, jolloin siellä pidettiin Viron ensimmäiset protestanttiset saarnat uskonpuhdistukseen liittyen. Kirkon korkean tornin rakentaminen liittyy myöhäiskeskiajan taloudelliseen nousuun. Alun perin 159 metrin korkeuteen kohonnut torni oli oman aikansa eurooppalaisista rakennuksista luultavasti toiseksi korkein. Salama sytytti tulipalon vuonna 1625, minkä jälkeen Kirkon tornin pituutta lyhennettiin kahdellakymmenellä metrillä. Toisen salaman aiheuttama tulipalo teki hävityksiään vuonna 1820 ja tulipalon loimun sanotaan näkyneen aina Suomenlahden toiselle puolelle Helsinkiin saakka. Kirkko korjattiin ja vihittiin uudellen käyttöön kaksikymmentä vuotta myöhemmin. Kirkko kuului saksalaiseen seurakuntaan vuoteen 1940 saakka ja vuodesta 1950 se on ollut Viron evankelisten kristittyjen ja baptistiseurakuntien liiton käytössä.


title: Olevisten kirkko

text: Alun perin 159 metriä korkea kirkon torni teki siitä omana aikanaan Euroopan toiseksi suurimman rakennuksen, mutta tulipalon takia sen nykyinen korkeus on 123,7 metriä. Kirkon sisätilan korkeus on 31 metriä. Kirkon tornin näköalatasanne on avoin yleisölle. Kirkkoon kuuluu myös Pyhän Marian kappeli, joka on rakennettu alun perin vuonna 1404, mutta on nykymuodossaan peräisin vuosilta 1513-1523. Kappeliin kuuluu myös sen rakentamista tukeneen kauppiaan Hans Pawelsin kenotafi.


title: Cry Wolf

text: Cry Wolf on vuonna 2005 ensi-iltansa saanut yhdysvaltalainen kauhuelokuva. Sen on ohjannut Jeff Wadlow, joka voitti elokuvantekoa varten miljoona dollaria Chryslerin järjestämässä kilpailussa.


title: Cry Wolf

text: Elokuva kertoo nuoresta Owenista, joka aloittaa uudessa koulussa ja tutustuu siellä porukkaan, joka kokoontuu öisin pelaamaan outoa peliä koulun kappeliin. Pian Owenin tulon jälkeen metsästä löydetään raa’asti murhattu nuori nainen. Owen keksii ystävineen huhun, jonka mukaan koulussa on The Wolf -niminen sarjamurhaaja. He myös listaavat internetiin tämän seuraavat uhrit. Sen jälkeen koululta alkaa kadota listalla olleita ihmisiä.


title: Ӓ

text: Ӓ on kyrillinen kirjain. Se sisältyy hantin, kiltinänsaamen ja vuorimarin aakkosiin. Se kuului myös vuosina 1957–1996 käytössä olleeseen gagauzin kyrilliseen aakkostoon. Kirjain on muodostettu kyrillisestä kirjaimesta а lisäämällä siihen treema. Se on samannäköinen kuin latinalaisen kirjaimiston ä.


title: Ӓ

text: Ӓ ääntyy hantissa vokaalina //, kiltinänsaamessa vokaalina // ja vuorimarissa vokaalina //. Gagauzissa sillä merkittiin vokaaleja [] ja [].


title: Rita Nightingale

text: Rita Nightingale on brittiläinen kirjailija, joka on syntynyt 1953. Rita Nightingale on muun muassa kirjoittanut kirjat "Elinkautinen vapaus" ("Freed for life") ja Free. Hän kertoo kirjoissaan omasta elämästään, esimerkiksi siitä, kun hänen ystävänsä järjesti hänet vankilaan. Hän rupeaa tekemään vankilatyötä ja kertomaan Jeesuksesta ja hänen teoistaan. Rita on kokenut kovia elämänsä aikana ja tullut petetyksi usein ja kertoo juuri niistä ja muista asioistaan joita on elämäsä aikana kokenut.


title: Mats Lillrank

text: Mats Henrik Lillrank (s. 1961 Kärsämäki) on suomalainen muusikko ja lauluntekijä, joka on vaikuttanut lastenmusiikkia soittavassa Fröbelin Palikat -yhtyeessä.


title: Mats Lillrank

text: Lillrank opiskeli aluksi viulunsoittoa, mutta vaihtoi 13-vuotiaana viulun kitaraan. Lillrank soitti ja lauloi ennen Fröbelin Palikoita eri kellariyhtyeissä. Hän valmistui lastentarhanopettajaksi vuonna 1983 ja erityislastentarhanopettajaksi kahdeksan vuotta myöhemmin.


title: Mats Lillrank

text: Lillrank kirjoitti ensimmäisen laulutekstinsä, "Pumppulaulun", vuonna 1988, ja edellisenä vuonna hän oli perustanut Timo Nuutisen, Ari Bergströmin ja Hannu Mäkelän kanssa Fröbelin Palikat -yhtyeen. Kokopäiväiseksi muusikoksi Lillrank ryhtyi vuonna 1995. Hän on tehnyt yli kuusikymmentä omaa laulua, kymmenisen käännöstekstiä sekä muutamia uudelleensanoituksia vanhoista lauluista. Lillrank kuvailee musiikkiaan perusrockiksi ja -popiksi, jossa on selkeät rytmit ja suoraviivaiset sävelmät.


title: Mats Lillrank

text: Lillrank on nimennyt suurimmiksi musiikillisiksi vaikuttajikseen mm. John Fogertyn, Juice Leskisen sekä Hurriganesin.


title: Mats Lillrank

text: Musiikin lisäksi Lillrank on antanut äänensä muutamiin piirrossarjoihin.


title: Princeton (New Jersey)

text: Princeton on kaupunki Mercerin piirikunnassa, New Jerseyn osavaltiossa. Kaupunki tunnetaan erityisesti siellä sijaitsevasta Princetonin yliopistosta, joka on perustettu vuonna 1756.


title: Princeton (New Jersey)

text: Hallinnollisesti Princeton jakautui aiemmin kahteen kuntaan, Princeton Townshipiin ja Princeton Boroughiin. Ne yhdistyivät vuonna 2013.


title: Princeton (New Jersey)

text: Yhdysvaltain vapaussodan aikana brittiläiset ja amerikkalaiset joukot ylittivät New Jerseyn muutamaan otteeseen. George Washingtonin johtamat joukot voittivat tärkeän taistelun brittejä vastaan 3. tammikuuta 1777, taistelu tunnetaan Princetonin taisteluna. Charles Cornwallisin johtamat brittien joukot marssivat New Yorkista Trentoniin hyökätäkseen Washingtonin joukkoja vastaan.


title: Princeton (New Jersey)

text: "Money magazine" kokosi vuonna 2005 luettelon sadasta parhaasta yhdysvaltalaista kaupungista, ja Princeton oli viidestoista.


title: Princeton (New Jersey)

text: Princetonissa sijaitsee yhteensä kuusi koulua, joista neljä on peruskouluja, yksi lukio "(Princeton High School)" sekä Princeton Charter School. Lisäksi Princetonissa sijaitsee yksityisiä kouluja.


title: Princeton (New Jersey)

text: Princeton on ollut muutamien elokuvien kuvauspaikkana. Kenties tunnetuin niistä on Oscar-palkittu "Kaunis mieli" (2001), joka kertoo matemaatikko John Nashistä. Princetonissa kuvattiin myös elokuva "Rakkauden yhtälö" (1994), jossa Albert Einsteinia näyttelee Walter Matthau. Einstein kuoli Princetonissa vuonna 1955.


title: Vironruotsalaiset

text: Vironruotsalaiset (viroksi "rannarootslased", ruots. "estlandssvenskar") ovat Viron ruotsinkielinen vähemmistö. Ensimmäinen maininta Virossa asuvista ruotsalaisista on vuodelta 1294 Haapsalun kaupungin lakikirjassa. Vähemmistöryhmän "rantaruotsalaisia" tarkoittava vironkielinen nimitys juontuu siitä, että ruotsinkieliset asuivat Viron saarilla ja länsirannikolla Haapsalun ympäristössä. Vironruotsalaisten asuttamaa rannikkoa kutsutaan nimellä Aiboland.


title: Vironruotsalaiset

text: Ruotsalaisia on asunut Viron alueella ainakin 1200-luvulta lähtien. 1210- ja 1220-luvulla saksalaiset ja tanskalaiset valloittivat virolaisten alueet. Virolaisia ei ollut perinteisesti asunut paljon rannikoilla. Tästä syystä paikalliset kartanonherrat alkoivat houkutella ruotsalaisia siirtolaisia mailleen. Ruotsalaisia pidettiin myös ehkä luotettavampina kuin hiljattain käännytettyjä virolaisia. Siitä, mistä Viroon muuttaneet ruotsalaiset tulivat, ei ole tarkkaa tietoa, eikä muuttoliikettä mainita ruotsalaisissa aikalaislähteissä. Siirtolaisia tuli ilmeisesti Gotlannista, Ruotsin itärannikolta ja Suomen ruotsalaisyhteisöistä. Varhaisin kirjallinen lähde ruotsalaisista Virossa on vuodelta 1294 Haapsalusta. Lähteessä mainittiin ruotsalaisia elävän paitsi Haapsalussa myös Saarenmaan alueella. 1200-luvun siirtolaisten määrä lienee ollut pieni. Siirtolaisia tuli enemmän 1340-luvulla, kun virolaisten epäonnistunut yrjönyön kapina tyhjensi kyliä ja maatiloja. Ruotsalaisten muuttoaalto Viroon oli huipussaan 1400- ja 1500-luvulla. Siirtolaiset saivat niin sanotun ruotsalaisoikeuden, joka takasi heille paremman oikeudellisen aseman ja lievemmän verotuksen kuin virolaisille. Samaan aikaan virolaisista tuli käytännössä maaorjia. 1560-luvulla ruotsalaisia oli Virossa noin 1 000. Ruotsalaisten maahanmuutto loppui 1500-luvun aikana, ja heidän määräänsä vähensivät sodat, joita käytiin alueella 1560-luvulta 1640-luvulle saakka. Sodat ja taudit tappoivat luultavasti yli puolet ruotsalaisväestöstä, ja heidän määränsä palautui 1560-luvun lukemiin vasta 1600-luvun puolivälissä.


title: Vironruotsalaiset

text:
1620-lukuun mennessä Ruotsi oli valloittanut Pohjois- ja Keski-Baltian. Suuri osa ruotsalaisten asuinalueesta läänitettiin Jacob de la Gardielle. Ruotsalaisten maanviljelijöiden asemaa yritettiin heikentää virolaisten tasolle, mistä seurasi useita vuosikymmeniä oikeustaisteluita kartanonherrojen ja viljelijöiden välillä. Kartanonherrat voittivat suuren osan näistä oikeustaisteluista. 1600-luvun lopussa Viroa koetteli ensin nälänhätä ja 1700-luvun alussa influenssaepidemia. Tämän lisäksi Venäjän keisarikunta valloitti Ruotsin Baltian alueet suuressa Pohjan sodassa 1710-luvulla. Ruotsalaisten ja maanomistajien välille syntyi jälleen kiistoja. Kiistat johtivat esimerkiksi siihen, että Hiidenmaalta karkotettiin 1 200 ruotsalaista Ukrainaan, jonne he perustivat Gammalsvenskbyn kylän. Hiidenmaalle jääneet noin 400 ruotsalaista sulautuivat alueen virolaisiin. 1850-luvulla lakiuudistukset antoivat talonpojille oikeuden koulutukseen ja maan lunastamiseen kartanonherroilta.
Baltian venäläistäminen aloitettiin 1880-luvulla ja asukkaita muun muassa painostettiin kääntymään ortodoksiseen uskoon. Ruotsalaisalueilla kääntymisiä tapahtui huomattavasti vain Vormsissa, jossa noin 500 asukasta kääntyi ortodoksisuuteen. Heistäkin suuri osa kääntyi takaisin luterilaisuuteen 1900-lukuun mennessä. Venäläistäminen johti vironruotsalaisten kansallisuusaatteen nousuun. 1900-luvun alussa perustettiin ensimmäiset ruotsalaiset yhdistykset Virossa ja ensimmäinen ruotsinkielinen sanomalehti. Kansallisuusaate johti vironruotsalaisen identiteetin syntymiseen. Sitä ennen ruotsalaiset olivat omaksuneet identiteettinsä asuinalueen mukaan. Viron itsenäistyttyä vuonna 1918 perustettiin vironruotsalaisten ensimmäinen puolue nimeltä "Det Svenska Folkförbundet i Östersjöprovinserna". Ruotsalaisvaltaisille alueille annettiin osittainen itsehallinto. Vuonna 1925 tuli voimaan laki vähemmistöjen kulttuuriautonomiasta. Kulttuuriautonomiaa saattoivat hakea kansalliset vähemmistöt, joihin kuului yli 3 000 jäsentä. Vironruotsalaisia oli enemmän kuin tarvittava määrä, mutta taloudellisista syistä kulttuuriautonomiaa ei vielä haettu. Lisäksi vironruotsalaisilla oli suhteessa paljon valtaa alueillaan ilman kulttuuriautonomiaakin, sillä he muodostivat alueidensa väestön enemmistön ja pystyivät näin vaikuttamaan kunnallispolitiikassa. 1920-luvulla Noarootsiin avattiin ruotsalainen koulu ja vuonna 1931 Ruotsista tulleiden avustusten avulla avattiin ruotsalainen lukio Haapsaluun. Vuoden 1934 väestönlaskennan mukaan Virossa asui 7 641 ruotsalaista.


title: Vironruotsalaiset

text: Toinen maailmansota osoittautui kohtalokkaaksi Viron ruotsalaisvähemmistölle. Neuvostoliitto miehitti Viron vuonna 1940 ja Pakrin saaret, Naissaari ja Osmussaar tyhjennettiin ruotsalaisasukkaista Neuvostoliiton sotilastukikohtien tieltä. Vuoden 1941 karkotuksissa karkotettiin virolaisten ohella monia vironruotsalaisia. Saksalaisten hyökätessä samana vuonna Neuvostoliitto mobilisoi 300 vironruotsalaista, joista noin kolmannes säilyi hengissä sodan jälkeen. Saksalaisten valloitettua Viron ruotsalaiset pääsivät takaisin saarille, joilta heidät oli siirretty pois. Saksan sotaonnen kääntyessä vironruotsalaisia alkoi paeta Virosta neuvostojoukkojen tieltä. Pakeneminen alkoi vuonna 1943 ja tapahtui veneillä. Suuri osa pakeni Suomenlahden yli Suomeen, josta he jatkoivat matkaansa Ruotsiin. Vormsi oli ainut alue, josta monet ruotsalaiset lähtivät suoraan Ruotsiin. Vuonna 1943 Ruotsi sopi Saksan kanssa 780 sairaan vironruotsalaisen siirtämisestä Ruotsiin, ja vuonna 1944 sovittiin kaikkien vielä jäljelle jääneiden vironruotsalaisten siirtämisestä. Viimeisessä vaiheessa Ruotsiin tuli vielä 3 335 ruotsalaista. Yhteensä vironruotsalaisia lähti Ruotsiin noin 7 000, ja heidän mukanaan lähti myös virolaisia.


title: Vironruotsalaiset

text: Viroon jäi Neuvostoliiton valtauksen jälkeen noin 1 000 ruotsalaista. Suurimmalla osalla jääneistä oli virolaisia läheisiä, jotka eivät voineet itse lähteä pakoon. Myös osa sodasta selvinneistä rintamapalvelusmiehistä palasi kotiseuduilleen. Ruotsalaisia oli kuitenkin niin vähän, että he sulautuivat nopeasti virolaisiin koulun ja avioliittojen kautta. Vuonna 1940 lakkautettu vironruotsalainen järjestö "Svenska Odlingens Vänner" perustettiin uudelleen Ruotsissa vuonna 1945. Alkuinnostuksen jälkeen järjestötoiminta alkoi kuitenkin hiipua vironruotsalaisten hiljalleen kuollessa. Järjestö perustettiin kuitenkin taas Viroonkin vuonna 1988 ensimmäisenä etnisenä järjestönä Virossa. Viron itsenäistyttyä uudelleen vuonna 1991 vironruotsalaisille oli jälleen mahdollista vierailla kotiseuduillaan. Useita maatiloja on palautettu ruotsalaisille omistajilleen. Monet vironruotsalaiset ovat lisäksi ostaneet alueelta kesämökkejä. Vuoden 2000 väestönlaskennan mukaan Virossa oli 300 etnistä ruotsalaista, joista 211 oli Viron kansalaisia. Koska arvellaan, että kaikki eivät ilmoita todellista etnistä taustaansa, on vironruotsalaisten määräksi Virossa arvioitu myös noin tuhat. Ruotsissa asuvien vironruotsalaisten määrästä ei ole luotettavia arvioita.


title: Vironruotsalaiset

text: Vironruotsalaiset puhuivat vironruotsin murretta, johon oli tullut vaikutteita viron kielen ääntämyksestä ja kieliopista. Samoin vironruotsalaisten murre vaikutti lähialueiden viron kieleen. Murteessa oli säilynyt myös vanhoja skandinaavisia sanoja. Vanhojen piirteiden säilyminen selittyy kielen puhujien eristäytyneisyydellä muista ruotsin puhujista. Vanhojen piirteiden takia riikinruotsin puhujat eivät ymmärrä sitä täysin. Vironruotsissa oli Ruhnun, Vormsi-Noarootsi-Riguldin ja Pakri-Vihterpalun murteet. Hiidenmaan murre hävisi Hiidenmaalta, mutta se säilyi Ukrainan Gammalsvenskbyssä, jonne Hiidenmaan ruotsinpuhujat siirrettiin. Naissaaren murre hävisi 1800-luvun aikana. Nykyisin vironruotsin puhujia on Virossa muutamasta tusinasta sataan ja Ruotsissa muutamasta sadasta tuhanteen. Riikinruotsi on korvaamassa vironruotsia käytössä niin Ruotsissa kuin Virossakin.


title: Vironruotsalaiset

text: Vironruotsalaiset elivät virolaisten tapaan lähinnä maataloudesta, eikä heillä ollut baltiansaksalaisten kaltaista erityisasemaa. Tärkeimmät yksittäiset alat olivat karjanhoito ja kalastus. Erityisesti Ruhnun saarella harjoitettiin myös hylkeenpyyntiä. Maatalouden ohella toimittiin myös merenkulussa.


title: Vironruotsalaiset

text: Vironruotsalaisten tyypilliset asumukset poikkesivat virolaisten vastaavista. Ruotsalaisilla yleensä kolme huonetta käsittänyt asuinrakennus ja riihi olivat erillisiä, kun taas virolaisilla ne sijaitsivat useimmiten samassa rakennuksessa. Virolaistyylinen riihiasumus oli ruotsalaisilla käytössä vain Ruhnun saarella. Vironruotsalainen asuinrakennus muodostui yleensä avonaisella tulisijalla varustetusta eteisestä, suuresta tuvasta ja kamarista. Talojen sisustus ja kalustus oli usein koristeellisempaa kuin virolaisilla. Vironruotsalainen kylä oli tyypillisesti 30–50 pihapiiriä käsittävä ryhmäkylä, jossa oli haarautuvia katuja. Erot vironruotsalaisten ja virolaisten asutusten välillä olivat nähtävissä myös alueilla, joilla oli seka-asutusta.


title: Kvanttiteleportaatio

text: Kvanttiteleportaatio on kvantti-informaatiossa tekniikka, jossa kvanttitila voidaan kvanttitilojen lomittumisen avulla siirtää toiseen paikkaan. Siinä ei liiku ainetta tai energiaa mutta se on hyödyllinen kvanttitiedonsiirtossa ja laskennassa.


title: Kvanttiteleportaatio

text: Valon avulla voidaan siirtää tietoa atomeihin ja päinvastoin. Atomeihin voidaan tallentaa tietoa kvanttitietokoneessa. Tämä saatiin selville kun Fyysikko Eugine Polzikin tutkijaryhmä siirsi kvanttikoodattua informaatiota valosta atomien muodostamaan kaasuun vuonna 2006. Tavallisen arkiymmärryksen hallitsemassa elämässä kulkeminen teleportin eli kaukosiirtimen kautta paikasta toiseen ei onnistu, mutta kvanttimekaniikan lakien hallitsemassa atomien maailmassa se on jo mahdollista. Varsinaista fyysistä ainetta, atomeja, tosin ei ole vielä siirretty. Sen sijaan tutkijat ovat tuhonneet lasersäteen yhdessä paikassa ja luoneet siitä täydellisen kopion toisessa paikassa siirtämällä alkuperäisen säteen kvantti-informaation valon avulla toiseen paikkaan.


title: Kvanttiteleportaatio

text: Tavallisen tietokoneen tavoin kvanttitietokoneessakin on muistiyksikkö, johon tietoa talletetaan, ja kanavia, joita pitkin tieto liikkuu muistiyksikössä. Atomeja pidetään loogisena tiedontallennusvälineenä, koska kvantti-informaatio säilyy atomeissa huomattavasti kauemmin kuin valossa. Valo sen sijaan sopii hyvin tiedon tallentamiseen atomimuistiin ja sen lukemiseen sieltä.


title: Väinö Hupli

text: Väinö Aleksander Hupli (8. kesäkuuta 1886 Viipurin maalaiskunta – 27. elokuuta 1934 Marienbad, Tšekkoslovakia) oli suomalainen SDP:tä edustanut poliitikko, joka toimi muun muassa kansanedustajana ja ministerinä. Hupli kilpaili 1920-luvulla Väinö Tannerin kanssa SDP:n johtajuudesta, jolloin hänen kannattajiaan kutsuttiin "huplilaisiksi".


title: Väinö Hupli

text: Huplin vanhemmat olivat sulunvartija "Johan Hupli" ja "Rosa Prylig". Viisi luokkaa lyseota käynyt Hupli toimi "Työmies"-lehden toimittajana Helsingissä 1906–1908 ja 1911–1916. Hän oli Lappeenrannassa ilmestyneen "Kansan Ääni" -lehden päätoimittaja 1908–1909 ja toimittajana jyväskyläläisessä "Sorretun Voima" -lehdessä 1909–1911 ja vielä lyhyen aikaa "Raivaaja"-lehden päätoimittajana vuonna 1911.


title: Väinö Hupli

text: Lehtimiesuransa jälkeen Hupli siirtyi osuustoimintaliikkeen palvelukseen. Hän oli Elannon sihteeri 1915–1916, Kulutusosuuskuntien Keskusliiton sihteeri 1916–1921 ja toimitusjohtaja 1921–1924. Samaan aikaan Hupli toimi myös "Kuluttajain lehden" päätoimittajana. Viimeksi Hupli oli Helsingin kaupungin rahatoimenjohtajana 1925–1934.


title: Väinö Hupli

text: Sisällissodan jälkeen Hupli oli lyhyen aikaa SDP:n puoluesihteeri loppuvuonna 1918. Hupli oli SDP:n kansanedustaja vuosina 1919–1922 ja hän toimi kauppa- ja teollisuusministerinä Väinö Tannerin vähemmistöhallituksessa 1926–1927. Hupli toimi myös Helsingin kaupunginvaltuuston jäsenenä vuosina 1919–1921.


title: Hellyeah

text: Hellyeah on metallivaikutteista southern rockia ja groove metalia soittava yhtye. Yhtyeessä on mukana jäseniä useista yhtyeistä.


title: Hellyeah

text: Bändi julkaisi debyyttinsä, nimeltä Hellyeah 10. huhtikuuta 2007.


title: Hellyeah

text: Kuitenkin bändille kerkisi tulla alamäkiä ennen "Fire It Up" -kiertuetta, sillä Jerry Montano erosi yhtyeestä henkilökohtaisista syistä. Jerry kuitenkin korvattiin pian Damageplanista tutulla Bob "Zilla" Kakahalla virallisesti. Paulille tämä oli hyvä asia, sillä nämä olivat aiemmin luvanneet soittavansa jälleen jossain bändissä kaikesta huolimatta, ja muutenkin Bob ja Paul ovat kuin veljiä.


title: Hellyeah

text: Vuonna 2007 Hellyeah oli Fire It Up -kiertueella ja samalla KoRnin johtamalla "Family Values" -kiertueella jossa esiintyvät myös esimerkiksi Trivium ja Evanescence. 13. Heinäkuuta julkaistiin Hellyeahin uusi levy "Stampede". Hellyeahin piti käydä Suomessa Provinssirockissa esiintymässä, mutta keikka peruuntui.


title: Hellyeah

text: Yhtyeen rumpali Vinnie Paul kuoli sydänkohtaukseen kesäkuussa 2018.


title: Yksin kotona 3

text: Yksin kotona 3 () on Raja Gosnellin ohjaama ja John Hughesin käsikirjoittama "Yksin kotona" -elokuvasarjan kolmas elokuva. Elokuvan ensi-ilta oli 12. joulukuuta 1997.


title: Yksin kotona 3

text: Nuori poika Alex Pruitt saa naapurintädiltä lahjaksi leikkiauton, kun täti oli erehdyksissään ottanut oman muovikassin sijaan toisen samanlaisen lentokentän turvatarkastuksessa. Samaan aikaan tuon kyseisen muovikassin omistajat, neljä Pohjois-Korean terroristijärjestön jäsentä yrittävät löytää Alexin leluautoa, jonka sisällä on arvokas siru. Alex sairastuu vesirokkoon ja hänen äitinsä joutuu lähtemään töihin. Alex jää kotiin ja alkaa saada selville, ettei naapurustossa ole kaikki kohdallaan terroristien käydessä naapuruston talot läpi leikkiautoa metsästäessään. Hän soittaa poliisille ja kertoo, mitä on nähnyt. Poliisit saapuvat pian paikalle, mutta rikolliset ovat kerenneet jo karata. Kukaan ei usko Alexia.


title: Yksin kotona 3

text: Muutaman päivän päästä Alex alkaa tarkkailla rikollisia, jotka ovat palanneet. Tällä kertaa hän on aivan varma, että saa rikolliset kiinni. Hän soittaa taas poliisille, jotka tulevat, mutta puhelu osoittautuu pilapuheluksi. Alexin koti on seuraava kohde, jonne rikolliset aikovat tunkeutua. Alex päättää tehdä suunnitelman, jonka avulla hän voittaa rikolliset.


title: Saksan XXXVI vuoristoarmeijakunta

text: XXXVI vuoristoarmeijakunta () oli Saksan maavoimien yhtymä toisessa maailmansodassa. Se taisteli muun muassa Suomen Lapissa osallistuen jatkosodan taisteluihin sekä Lapin sotaan.


title: Saksan XXXVI vuoristoarmeijakunta

text: Keskustan rajanvalvonta-alue () perustettiin 19. lokakuuta 1939 Breslaussa raja-alue 14:stä. Yhtymä nimettiin 11. toukokuuta 1940 uudelleen erilliseksi johtoportaaksi XXXVI ().


title: Saksan XXXVI vuoristoarmeijakunta

text: Yhtymä osallistui Puolan offensiiviin. Se siirrettiin toukokuussa 1940 Trieriin ja edelleen Lothringeniin. Yhtymä otti osaa Ranskan valtaukseen osana 16. armeijaa, joka kuului ensin armeijaryhmä A:han ja myöhemmin armeijaryhmä C:hen. Elokuussa 1940 yhtymä siirrettiin Etelä-Norjaan (operaatio Weserübung), jossa se liitettiin ryhmä XXI:een. Yhtymä nimettiin 18. marraskuuta 1941 Norjassa XXXVI vuoristoarmeijakunnaksi.


title: Saksan XXXVI vuoristoarmeijakunta

text:
Armeijakunta siirrettiin Suomen Lappiin helmikuussa 1942 ja se oli edelleen Suomessa Lapin sodan alkaessa. Armeijakunnan joukot vetäytyivät Norjaan, jossa ne antautuivat Saksan antauduttua liittoutuneille.
Armeijakunnankomentajina olivat:


title: Musta tusina

text: Musta tusina on epävirallinen nimitys 1970-luvun alkupuolella K-linjan vastavoimaksi syntyneelle Keskustapuolueen poliitikkojen ryhmälle. K-linja piti ryhmää Suomen virallisen ulkopolitiikan kannalta epäluotettavana.


title: Musta tusina

text: Ryhmään kuuluivat muun muassa Veikko Pihlajamäki, Sulo Suorttanen, Mikko Kaarna, Esko Härkönen, Heimo Linna, Einari Nieminen, Marjatta Väänänen, Taisto Tähkämaa ja viimein vielä Johannes Virolainen.


title: Musta tusina

text: Ryhmän johtohenkilöitä oli Tähkämaa, joka onnistui saamaan Väänäsen Miettusen III hallitukseen vuoden 1976 hallitusneuvotteluissa huolimatta K-linjan pyrkimyksistä estää se.


title: Kuurinkynnäs

text: Kuurinkynnäs (, , "Kuršskaja kosa", ) on 98 kilometrin pituinen kapea niemimaa, jonka pohjoisosa kuuluu Liettualle ja eteläosa Venäjän Kaliningradin alueeseen.


title: Kuurinkynnäs

text: Hiekkadyynien luonnehtima Kuurinkynnäs erottaa Kuurinhaffin Itämerestä. Kynnään leveys vaihtelee noin 400 metristä 3,8 kilometriin. Aikanaan Kuurinkynnäs kuului Saksan Itä-Preussiin.


title: Kuurinkynnäs

text: Niemi työntyy etelästä pohjoiseen. Pohjoispäässä kapea salmi yhdistää Kuurinhaffin Itämereen Klaipėdan kaupungin kohdalla. Klaipėdasta on niemelle kaksi lauttayhteyttä, uusi ja vanha.


title: Kuurinkynnäs

text: Kuurinkynnäällä sijaitsee Kuurinkynnään kansallispuisto. Kynnäs hyväksyttiin Unescon maailmanperintöluetteloon vuonna 2000. Se on Liettuan ja Venäjän yhteinen kohde, joka on suojeltu luonnon- ja kulttuuriarvojensa takia esimerkkinä alueesta, jolla ihminen on vaikuttanut maisemaan.


title: Kuurinkynnäs

text: Kuurinkynnään pohjois- eli Liettuan puoleinen osa on eksklaavi, jonne pääsee maitse ainoastaan Venäjän kautta. Suurin taajama (myös koko kynnäällä) on Nida, entinen kalastajakylä, joka elää nykyään pääasiassa turismista. Toinen matkailukylä on Juodkrantė. Niemen muut entiset kalastajakylät eivät ole yhtä kaupallistuneita.


title: Kuurinkynnäs

text: Liettuan puolella Kuurinkynnäs kuuluu kahteen kuntaan: Klaipėdan kaupunkiin tai Neringan kuntaan. Kylistä pohjoisin on Klaipėdaan kuuluva Smiltynė. Kylän nähtävyyksiä ovat delfinaario, Liettuan merimuseo, saksalaisen rannikkotykistön linnoitusmuseo, kalastusalusten näyttely ja kalastajakylää esittelevä ulkomuseo.


title: Kuurinkynnäs

text: Noin 10 kilometriä etelään on Neringan kuntaan kuuluva Alksnynėn kylä, ja edelleen kahdeksan kilometrin päässä suurehko Juodkrantė, sitten Agila. Edelleen 15 kilometriä etelään sijaitsevat Pervalka, Karvaičiai, Nagliai ja Preila. Tästä kuuden kilometrin päässä ovat Neringan kuntakeskus Nidaan kuuluva Purvynė ja Skruzdynė, sitten itse Nida, jossa on esimerkiksi Nobel-kirjailija Thomas Mannin huvila, jossa hän vietti kesää kolmena vuonna 1930–1932.


title: Kuurinkynnäs

text: Venäjän puoleinen kynnäs kuuluu Kaliningradin alueen Zelenogradskin piirin Kuršskaja kosan maalaiskuntaan.


title: Günther (laulaja)

text: Mats Söderlund (s. 25. heinäkuuta 1967) on ruotsalainen malli ja laulaja, joka tunnetaan taiteilijanimellä Günther. Hänen levyttämiään kappaleita ovat muun muassa vuonna 2004 ilmestyneet ”Ding Dong Song” ja ”Teeny Weeny String Bikini” sekä Samantha Foxin kanssa yhdessä levytetyt ”Touch Me” ja ”Famous”. Vuonna 2013 Mats Söderlund levytti kappaleen ”I’m Not Justin Bieber, Bitch”. Vuonna 2016 Günther osallistui yhdessä D’Sanzin kanssa Suomen euroviisukarsintana toimivaan vuoden 2017 Uuden Musiikin Kilpailuun kappaleella "Love Yourself" sijoittuen sen finaalissa viidenneksi. Günther on osallistunut aiemmin Ruotsin euroviisukarsintana toimivaan Melodifestivaleniin vuonna 2006, mutta karsiutui semifinaalissaan.


title: Brian Rolston

text: Brian Lee Rolston (s. 21. helmikuuta 1973 Flint, Michigan, Yhdysvallat) on entinen yhdysvaltalainen jääkiekkoilija. Hän siirtyi keväällä 2012 NHL-joukkue Boston Bruinsin riveihin. Rolston oli monipuolinen hyökkääjä, sillä hän pystyi pelaamaan jokaista hyökkääjän paikkaa. Rolston ilmoitti lopettamisestaan 1.5.2013.


title: Brian Rolston

text: Rolston pelasi kaudet 1989–1991 NAHL-juniorisarjassa Detroit Compuware Ambassadors -joukkueessa. New Jersey Devils varasi Rolstonin varaustilaisuuden 11. varauksena. Seuraavaksi kaudeksi hän siirtyi CCHA-yliopistosarjaan Lake Superior State Universityn joukkueeseen, jossa pelasi kaksi kautta. Ensimmäisellä kaudellaan Lake Superiorissa joukkue voitti NCAA:n yliopistosarjojen mestaruuden. Toisella kaudellaan Rolston valittiin CCHA:n ykköstähdistöön.


title: Brian Rolston

text: Kauden 1993–1994 Rolston aloitti Yhdysvaltain maajoukkueen mukana. Loppukauden hän pelasi AHL-joukkue Albany River Ratsissa. Kaudella 1994–1995 Rolston nousi New Jerseyn kokoonpanoon, pelasi runkosarjassa 40 ottelua ja auttoi Devilsin Stanley Cup -mestaruuteen. Rolston pelasi New Jerseyssä kuutena kautena. Pisteiden valossa hänen paras kautensa oli 1998–1999, jolloin hän teki 57 pistettä.


title: Brian Rolston

text: Kaudella 1999–2000 Rolston pelasi kolmessa NHL-joukkueessa. New Jerseystä, hänet kaupattiin pian Colorado Avalancheen vaihdossa Claude Lemieuxiin. Siirtoajan lopulla Rolston siirtyi vaihtokaupassa Bostoniin Martin Grenierin, Samuel Påhlssonin ja ensimmäisen kierroksen varausoikeuden kanssa, josta Colorado sai tilalle Ray Bourquen ja Dave Andreychukin.


title: Brian Rolston

text: Seuraavat neljä kautta hän pelasi Bostonissa, tehden runkosarjassa tehot 101 + 135 = 236. Kaudella 2001–2002 Rolston teki yhdeksän alivoimamaalia, minkä ansiosta voitti liigan alivoimatilaston ja teki Bostonin seuraennätyksen. Minnesota Wildiin Rolston siirtyi vapaana pelaajana vuonna 2004 tehtyään joukkueen kanssa monivuotisen sopimuksen. Rolston oli Minnesotan siihen astisen historian nimekkäimpiä hankintoja vapailta markkinoilta. Hän oli viimeisellä Bostonin kaudellaan tehnyt taas eniten alivoimamaaleja NHL:ssä: seitsemän.


title: Brian Rolston

text: Minnesotassa Rolston teki heti ensimmäisellä kaudellaan 2005–2006 uuden piste-ennätyksensä 79 pistettä, mikä oli myös Minnesotan seuraennätys. Seuraavien kahden kauden aikana Rolstonin pisteet olivat hieman laskusuunnassa. Minnesota ei pystynyt tekemään Rolstonin kanssa jatkosopimusta vuonna 2008, joten joukkue päätti kaupata hyökkääjän ennen heinäkuun ensimmäistä päivää, jolloin aukeavat vapaiden pelaajien markkinat. Kesäkuun lopussa Minnesota myi Rolstonin pelaajaoikeudet Tampa Bay Lightningiin vaihdossa yhteen varausoikeuteen. Tampa Baykään ei tehnyt sopimusta Rolstonin kanssa, sillä New Jersey Devils hankki miehen takaisin joukkueeseensa. Rolstonin ja New Jerseyn välinen sopimus on neljän vuoden mittainen.


title: Brian Rolston

text: Devilsissä Rolston pelasi sopimuksestaan kolme kautta. Kauden 2010–2011 jälkeen hän siirtyi New York Islandersiin, joka hankki hänet Devilsistä vaihdossa Trent Hunteriin. Islandersissa hän teki pelaamissaan 49 ottelussa vain 9 pistettä. Helmikuussa Rolston kaupattiin Boston Bruinsiin. Islanders sai kaupassa Yannick Riendeaun ja Marc Cantinin ja antoi Rolstonin lisäksi Bruinsiin Mike Mottaun.


title: Brian Rolston

text: Rolston ilmoitti uransa päättymisestä 1. toukokuuta 2013.


title: Brian Rolston

text: Rolston edusti Yhdysvaltoja peräti kolmessa nuorten MM-kilpailuissa. Hän nousi eniten nuorten maailmanmestaruuspelejä pelanneeksi yhdysvaltalaiseksi 22 ottelullaan vuoden 1992 kisoissa, joissa voitti myös MM-pronssia.


title: Brian Rolston

text: Kauden 1993–1994 Rolston aloitti Yhdysvaltain maajoukkueen mukana ja pelasi myös Lillehammerin olympialaisissa Yhdysvaltain joukkueessa. Hän oli joukkueen paras maalintekijä seitsemällä osumallaan. Wienissä 1996 Rolston teki maailmanmestaruuskilpailuissa seitsemän pistettä ja voitti joukkueen mukana MM-pronssia. Myöhemmin samana vuonna Rolston pelasi maailmancupissa. Vahvojen MM-kisaotteidensa ansiosta Rolston otettiin varamiehenä Yhdysvaltain joukkueeseen Jeremy Roenickin tilalle. Hän ei kuitenkaan pelannut kisoissa kuin yhden ottelun kultaa voittaneessa joukkueessa.


title: Brian Rolston

text: Seuraavan kerran Rolston pelasi maajoukkueessa Salt Lake Cityn olympialaisissa 2002, joissa Yhdysvallat voitti olympiahopeaa. Maailmancupissa 2004 Rolston pelasi jälleen maajoukkueessa ja samoin Torinon olympialaisissa 2006.


title: Strofios

text: Strofios oli kreikkalaisessa mytologiassa Fokiksen kuningas ja Pyladeksen isä. Hänen puolisonsa oli Agamemnonin sisar Astyokhe, johon ilmeisesti viitataan myös nimellä "Anaksibia".


title: Strofios

text: Oresteksen sisar Elektra lähetti veljensä Strofioksen huomaan, kun Oresteksen äiti Klytaimnestra, joka oli suhteessa Aigisthoksen kanssa, murhasi Agamemnonin tämä palatessa Troijan sodasta. Orestus oli kahdeksan vuotta Fokiksessa, ja siinä ajassa hänestä ja Pyladeksesta tuli parhaat ystävät Strofioksen kasvatettua häntä kuin omaa poikaansa.


title: Jade Empire

text: Jade Empire on kanadalaisen BioWaren kehittämä toimintaroolipeli, joka julkaistiin Xboxille 12. huhtikuuta 2005. Peli ilmestyi pari vuotta myöhemmin myös Microsoft Windowsille ”Special Editionina”. Se sisältää muun muassa yhden uuden hahmon sekä kaksi uutta taistelutyyliä.


title: Jade Empire

text: Xbox-version julkaisi Microsoft Game Studios ja Windows-version 2K Games.


title: Jade Empire

text: Peli sijoittuu kiinalaisten myyttien ja legendojen pohjalta kehitettyyn maailmaan. Pelaaja opettelee aseettomia ja aseellisia taistelulajeja sekä taikuutta, joiden avulla hän kamppailee pelin vihollisia vastaan. Pelin alussa pelaaja voi valita itselleen valmiiksi luodun hahmon tai muokata sitä itse mieleisekseen.


title: Spinozismi

text: Spinozismilla tarkoitetaan Baruch Spinozalle ominaista filosofiaa. Sillä viitataan usein ennen kaikkea Spinozan panteismiin, joka määritteli "Jumalan" yhdeksi itseriittoiseksi substanssiksi, ja sekä aineen että ajattelun tämän substanssin ominaisuuksiksi. Spinozan mukaan kolmas tiedon laji, intuitiolla saavutettu tieto, oli korkein saavutettavissa oleva totuus.


title: Spinozismi

text: Spinozismissa henkilökohtaisella jumalasuhteella tarkoitetaan näin sitä, että ihminen on osa ääretöntä "organismia", jonka osat ovat keskinäisessä riippuvuussuhteessa. Spinozismia voidaan löytää muun muassa G. E. Lessingin ja Arthur Schopenhauerin ajattelusta.


title: Spinozismi

text: "Natura naturans" ja "natura naturata" ovat keskiajalla kehitettyjä latinankielisiä termejä, joiden tunnetuin käyttäjä Spinoza on ollut. Ne ilmaisevat Jumalan ja luonnon, jotka Spinoza samaisti, kahta puolta.


title: Spinozismi

text: Termi "natura naturans" tarkoittaa ”luonto luovana”, eli ”luova luonto”. Spinozan filosofiassa tämä viittasi Jumalaan aktiivisena, elävänä ja muuttuvana luojana, luovana toimintana. Latinankielisessä ilmaisussa on kyse preesensin partisiipista.


title: Spinozismi

text: Termi "Natura naturata" tarkoittaa ”luonto luotuna”, eli ”luotu luonto”. Spinozalla tämä viittasi Jumalaan passiivisena, sellaisena jossa asiat ovat jo luotuja, eli samana kuin luonnonoliot. Latinankielisessä ilmaisussa on kyse imperfektin partisiipista.


title: Ilta

text: Ilta eli ehtoo on päivän loppuosa, tavallisesti kello 18:sta eteenpäin. TV:n paras katseluaika on illalla, kello 18-23.


title: Salon seudun taideharrastajat

text: Salon seudun taideharrastajat on 1997 perustettu yhdistys joka koostuu Salon ja ympäristön taiteesta kiinnostuneista henkilöistä.


title: Salon seudun taideharrastajat

text: Yhdistys on pitänyt näyttelyitä vuosittain joissa jäsenet esittelevät taidettaan.


title: Lämmönläpäisykerroin

text: Lämmönläpäisykerroin eli U-arvo, aiemmin k-arvo, (tunnus "k" tai "U") on lämpövirran tiheys, joka jatkuvuustilassa läpäisee rakennusosan, kun lämpötilaero rakennusosan eri puolilla olevien ympäristöjen välillä on yksikön suuruinen. Lämmönläpäisykerroin on määritelty Suomen rakentamismääräyskokoelmassa osassa C3. Lämmönläpäisykerroin kuvaa, miten paljon tehoa tarvitaan pinta-alaa kohti, jotta saavutettaisiin tietty lämpötilaero eristerakenteen yli. Lämpötilaero on tässä seinämän erottamien väliaineiden välisten lämpötilojen ero.


title: Lämmönläpäisykerroin

text: Lämmönläpäisykerroin "k" on lämpötehon "P" suhde lämpötilaeroon "ΔT" ja pinta-alaan "A":


title: Lämmönläpäisykerroin

text: Rakennustekniikassa lämmönläpäisykertoimen tarkoituksena on kuvata rakennuksen eri rakennusosien lämmöneristyskykyä. Mitä pienempi U-arvo, sitä parempi lämmöneristys. SI-järjestelmän mukaisesti lämmönläpäisykertoimen yksikkö on watti kelviniä ja neliömetriä kohti eli "W/(K·m²)".


title: Lämmönläpäisykerroin

text: Esimerkkejä rakennuksen U-arvoista:


title: Lämmönläpäisykerroin

text: Enimmäisarvot eri rakenneosille määritetään Suomen rakentamismääräyskokoelman osan C3 kohdasta 3.2. Määräykset kiristyivät vuoden 2010 alusta.


title: Katína Paxinoú

text: Katína Paxinoú (), syntyjään "Aikateríni Konstantopoúlou" (Αικατερίνη Κωνσταντοπούλου) (17. joulukuuta 1900 Pireus – 22. helmikuuta 1973 Ateena) oli kreikkalainen elokuva- ja teatterinäyttelijä.


title: Katína Paxinoú

text: Paxinoú kouluttautui oopperalaulajaksi, mutta kiinnostui enemmän näyttelemisestä ja liittyi Kreikan kuninkaalliseen teatteriin 1929. Toisen maailmansodan syttyessä hän oli Lontoossa, josta hän muutti Yhdysvaltoihin.


title: Katína Paxinoú

text: Paxinoú esiintyi vuonna 1943 elokuvassa "Kenelle kellot soivat" ja sai tästä parhaan naissivuosan Oscarin ja Golden Globen.


title: Katína Paxinoú

text: Paxinoú oli naimisissa näyttelijä-ohjaaja Aléxis Minotíksen kanssa ja kuoli syöpään Ateenassa 1973. Hänellä on tähti Hollywood Walk of Famella.


title: Delbert Mann

text: Delbert Martin Mann, Jr. (30. tammikuuta 1920 Lawrence, Kansas – 11. marraskuuta 2007 Los Angeles, Kalifornia) oli yhdysvaltalainen elokuvaohjaaja. Hän valmistui Vanderbiltin yliopistosta Nashvillestä. Hän oli naimisissa Ann Caroline Mannin kanssa tämän kuolemaan saakka 2001.


title: Delbert Mann

text: Delbert Mann toimi vuosina 1967–1971 Directors Guild of American puheenjohtajana. Hän voitti vuonna 1955 parhaan ohjauksen Oscar-palkinnon elokuvasta "Marty". Hänellä on tähti Hollywood Walk of Famella.


title: Suvisalo

text: Suvisalo on 1985 perustettu yhdistys joka järjestää kesätapahtumia Salon torilla torstai-iltaisin kesäkuusta elokuuhun. Silloin Salon tori on yleensä tupaten täynnä kauppiaita ja yleisöä. Yleensä torikauppiaat tulevat jo aamusta jonottamaan myyntipaikkaa ja lapset jonottavat iltapäivällä jotta he pääsevät myymään omalla alueella.


title: Suvisalo

text: Iltatorien yleisöennätys on vuodelta 2003, jolloin torilla tai sen läheisyydessä oli arviolta 7 000 kuuntelijaa Jean S:n konsertissa. Vuonna 2001 TV-2 lähetti Tammerkosken sillalla ohjelman torilta.


title: Suvisalo

text: 30. elokuuta 2007 palkittiin päätöstilaisuudessa miljoonas kävijä joka oli salolainen Riitta Lehtonen.


title: Suvisalo

text: Salossa on vuodesta 1983 alkaen valittu paikallinen unikeko, Salon Seudun Osuuskauppa valitsi seitsemänä ensimmäisenä vuotena unikeon ja sen jälkeen valinta siirtyi Suvisalo-yhdistykselle.


title: Suvisalo

text: Unikekoina ovat olleet:


title: Mikko Alikoski

text: Mikko Alikoski (s. 28. heinäkuuta 1986 Oulu) on suomalainen entinen jääkiekkoilija, pelipaikaltaan vasen laitahyökkääjä. Hän pelasi urallaan SM-liigassa yhteensä 545 runkosarjaottelua tehopistein 24+45=69 ja keräten 224 jäähyminuuttia sekä 79 playoff-ottelua tehopistein 3+5=8 ja keräten 36 jäähyminuuttia. Alikoski voitti Oulun Kärpissä Suomenmestaruuden vuosina 2007, 2008, 2014 ja 2015. Elite Prospects -sivuston Matias Strozykin vuonna 2011 tekemän analyysin mukaan hän oli pienikokoinen hyökkääjä, joka oli nopea luistelija ja työteliäs pelaaja. Alikoski oli hyvä yksi vastaan yksi -tilanteissa ja hän haastoi pienestä koostaan huolimatta isokokoisia vastustajia, vaikkakin se rajoitti Alikosken fyysistä peliä. Hän pelasi useimmiten puolustavassa roolissa alemmissa ketjuissa.


title: Mikko Alikoski

text: Alikoski on Oulun Kärppien kasvatti. Hän debytoi SM-liigassa vain 17-vuotiaana kaudella 2003–2004. Alikoski pelasi kauden aikana 12 runkosarjaottelua tehden yhden syöttöpisteen. Pääosan kaudestaan hän pelasi A-nuorissa, joissa Alikoski oli tehoilla 8+24=32 Kärppien kolmanneksi paras pistemies. Kaudella 2004–2005 Alikoski ei pelannut otteluakaan SM-liigassa, vaan hänen kautensa kului kokonaan A-nuorissa.


title: Mikko Alikoski

text: Kausi 2005–2006 oli Alikosken tulokaskausi SM-liigassa. Hän pelasi 49 ottelua ja teki niissä tehot 2+5=7. Alikoski teki ensimmäisen liigamaalinsa kauden neljännessä ottelussa 22. syyskuuta 2005 Jokereita vastaan. Hän keräsi 8–0-murskavoittoon päättyneessä ottelussa tehot 1+1=2. Kauden päätteeksi Alikoski voitti SM-pronssia. Hän teki kaksivuotisen jatkosopimuksen maaliskuussa 2006.


title: Mikko Alikoski

text: Alikoski voitti Suomen mestaruuden kausina 2006–2007 ja 2007–2008. Hän jatkoi sopimustaan kahdella vuodella huhtikuussa 2008. Alikoski voitti SM-hopeaa kaudella 2008–2009. Toukokuussa 2010 Alikoski teki jälleen kaksivuotisen jatkosopimuksen Kärppien kanssa. Kaudella 2010–2011 hän pelasi myös kaksi ottelua Mestis-joukkue Kiekko-Laserissa, jossa Alikoski aloitti myös kauden 2011–2012, jolloin hän pelasi kuitenkin kesken kauden konkurssiin ajautuneessa joukkueessa kuusi ottelua.


title: Mikko Alikoski

text: Kaudeksi 2012–2013 Alikoski siirtyi vuoden mittaisella sopimuksella Mestis-joukkue KooKoohon. Hänestä tuli joukkueen varakapteeni ja hän voitti kauden päätteeksi Mestis-hopeaa. Alikoski pelasi kauden aikana myös kolme SM-liigaottelua lainalla Espoo Bluesissa tammikuussa 2013.


title: Mikko Alikoski

text: Alikoski palasi kaudeksi 2013–2014 1+1-vuotisella sopimuksella Kärppiin. Hän pelasi kautensa tutussa nelosketjun roolissaan ja voitti kauden päätteeksi Suomenmestaruuden. Helmikuussa 2014 Kärpät käytti Alikosken sopimuksessa olleen option ja teki vuoden mittaisen jatkosopimuksen hänen kanssaan. Saman vuoden joulukuussa Alikosken sopimusta jatkettiin kahdella vuodella kevääseen 2017 saakka. Kauden 2014–2015 päätteeksi hän voitti taas Suomenmestaruuden.


title: Mikko Alikoski

text: Toukokuussa 2015 Alikoski ja Kärpät purkivat yhteisymmärryksessä sopimuksensa. Viisi päivää myöhemmin hänen kerrottiin tehneen kaksivuotisen sopimuksen kaudeksi 2015–2016 SM-liigaan nousseen KooKoon kanssa. Alikoski lopetti pelaajauransa kauden 2016–2017 jälkeen ja aloitti personal trainerin työt Prässi Oy:llä.


title: Mikko Alikoski

text: Alikoski pelasi yhteensä 40 maaottelua eri ikäkausimaajoukkueissa. Hän pelasi alle 20-vuotiaiden MM-kilpailuissa vuonna 2006, jolloin Alikoski voitti pronssia. Hän pelasi myös alle 18-vuotiaiden MM-kilpailuissa vuonna 2004.


title: Mikko Alikoski

text: Alikoski palkittiin Pohjola-leirin parhaana pelaajana vuonna 2001.


title: Mikko Alikoski

text: Alikoski pelasi jalkapalloa OLS:n riveissä 13-vuotiaaksi asti.


title: Dreams

text: Dreams on hard rock -yhtye Van Halenin single, joka julkaistiin vuonna 1986. Kappale on mukana Van Halenin seitsemännellä studioalbumilla 5150, joka julkaistiin niin ikään vuonna 1986 . Single ylsi sijalle 22 Billboard Hot 100 -listalla ja Mainstream Rock -listalla kuudenneksi.


title: Dreams

text: Dreams on hyvin suosittu kappale varsinkin Van Halenin fanien keskuudessa, ja sen takia on mukana myös bändin kokoelma-albumeilla ja liveversiona livealbumilla. Van Halen esitti Dreamsia useasti live-keikoillaan Sammy Hagarin vielä ollessa bändin vokalisti. Kappale oli mukana myös Mighty Morphin Power Rangers -elokuvan soundtrackilla melkein kymmenen vuotta myöhemmin singlen julkaisun jälkeen.


title: Dreams

text: Kappaleessa kosketinsoittimet saavat suurimman huomion, mutta kappaleessa on myös kitarasoolo. MTV -musiikkikanava näytti aikoinaan alkuperäistä "Dreams" musiikkivideota, missä laivaston Blue Angles -taitolentoryhmä lentää taitolentoesitystä. Jälkeenpäin on myös myöhemmät Blue Angles-esitykset saaneet Dreams -kappaleen taustamusiikikseen, vaikka ei alkuperäisiä olekaan.


title: Dreams

text: Monia (lähinnä omatekoisia) musiikkivideoita on myös tehty, jotka usein liittyvät hävittäjä lentokoneilla lentämiseen. Kappale edustaa niin sanottua ""pehmeää Van Halenia"".


title: Antti Aarnio

text: Antti Aarnio (s. 14. toukokuuta 1981 Oulu) on suomalainen uransa lopettanut jääkiekkoilija, pelipaikaltaan hän oli vasen laitahyökkääjä. Hänen viimeiseksi seurakseen jäi SM-liigassa pelaava Hämeenlinnan Pallokerho.


title: Antti Aarnio

text: Aarnio on Kärppien kasvatti ja hän on urallaan pelannut vajaan yhden kauden Brynäs IF:ssä Ruotsin Elitserienissä. Kärpissä hän on voittanut neljä SM-kultaa, kaksi hopeaa ja yhden pronssin seitsemän peräkkäisen kauden aikana. Hän on myös voittanut alle 18-vuotiaiden MM-kultaa vuonna 1999. Lempinimensä "Jäälin ihmiskuula" pienikokoinen Aarnio on saanut kovista ja pelottomista taklauksistaan jopa kaksimetrisiin vastustajiin.


title: Antti Aarnio

text: Alkukaudesta 2010–2011 Aarnio pelasi pelikohtaisella sopimuksella oululaisen Mestiksessä pelaavan Kiekko-Laserin riveissä, josta hän siirtyi myöhemmin syksyllä Lappeenrannan SaiPan riveihin kaksivuotisella sopimuksella. Kaudeksi 2012–2013 hän siirtyi Hämeenlinnan Pallokerhoon. Sopimus oli kaudesta 2012–2013, joka sisälsi option kaudesta 2013–2014. Aarnio toimi kaudella HPK:n varakapteenina. Jo aikaisemmin SaiPassa hän oli toiminut kolmantena varakapteenina SaiPan kapteeniston ollessa paikoitellen loukkaantuneena. HPK käytti option kaudesta 2013–2014 tammikuussa 2013.. Aarnio ilmoitti kesällä 2014 lopettavansa uransa olkapäävamman takia. Nykyisin Aarnio valmentaa Oulun Kärppien B-junioreita.


title: Antti Aarnio

text: Kesällä 2010 Aarnio pelasi amerikkalaista jalkapalloa I-divisioonassa Northern Lights -joukkueessa.


title: Antti Aarnio

text: Aarniolla on vaimo ja kaksi tytärtä.


title: Miyoshi Umeki

text: Miyoshi Umeki (3. huhtikuuta 1929 – 27. elokuuta 2007) oli japanilaissyntyinen näyttelijä.


title: Miyoshi Umeki

text: Miyoshi aloitti uransa yöklubin laulajana Japanissa nimellä Nancy Umeki. Hän muutti Yhdysvaltoihin ja voitti parhaan naissivuosan Oscarin vuonna 1957 esiinnyttyään elokuvassa "Sayonara".


title: Miyoshi Umeki

text: Miyoshi Umeki on syntynyt Otarussa, Hokkaidolla, ja asui viimeiset vuotensa Missourin osavaltiossa Yhdysvalloissa, jossa kuoli.


title: Tommi Paakkolanvaara

text: Tommi Paakkolanvaara (s. 1. maaliskuuta 1983 Oulunsalo) on suomalainen jääkiekkoilija, joka pelaa III-divisioonajoukkue Iitti Hockeyssa. Hän on pelipaikaltaan keskushyökkääjä. Elite Prospects -verkkosivuston Ulf Anderssonin mukaan Paakkolanvaara on kahden suunnan sentteri, joka on nopea luistelemaan ja käyttökelpoinen erikoistilanteissa. Anderssonin mukaan hän pelaa myös kohtuullisen hyvää fyysistä peliä. Paakkolanvaara on tunnettu myös herrasmiespelaajana, sillä hän on ottanut ammattilaisurallaan enimmillään vain 26 jäähyminuuttia yhden kauden aikana.


title: Tommi Paakkolanvaara

text: Paakkolanvaara on Kempeleen Kiekko-Kettujen kasvatti. Hän pelasi myöhemmät juniorivuotensa kuitenkin Oulun Kärpissä, joissa Paakkolanvaara voitti B-nuorten Suomenmestaruuden vuonna 2000. Hän debytoi Kärppien SM-liigajoukkueessa kaudella 2002–2003, jolloin Paakkolanvaara sai siellä tililleen kuusi runkosarjaottelua. Myös kauden 2003–2004 hän pelasi vielä suurimmaksi osaksi A-nuorissa. Paakkolanvaara oli Kärppien paras pistemies ja syöttäjä tehoilla 20+26=46, joilla hän jakoi koko A-nuorten SM-liigan pistepörssin kolmannen sijan. Paakkolanvaara jakoi myös koko sarjan tehotilaston voiton joukkuetoverinsa Juhamatti Aaltosen kanssa lukemalla +34. Hän pelasi kauden aikana SM-liigassa yhdeksän runkosarja- sekä yhden playoff-ottelun, joka oikeutti Paakkolanvaaran voittamaan kauden päätteeksi Suomenmestaruuden.


title: Tommi Paakkolanvaara

text: Kaudeksi 2004–2005 Paakkolanvaara siirtyi Mestis-joukkue Kajaanin Hokkiin. Hän pelasi siellä väkevän syyskauden, mutta nousi kauden mittaan Kärppien vahvuuteen paikattuaan siellä loukkaantumisia. Tammikuun 2005 lopulla Paakkolanvaara siirtyi loppukaudeksi kokonaan Kärppien vahvuuteen. Hän teki SM-liigan tulokaskautensa aikana kaikkiaan 27 runkosarja- ja kuudessa playoff-ottelussa tehot 1+2=3. Jäähyminuutteja ei kertynyt yhtään. Paakkolanvaaran liigauran avausmaali syntyi 2. joulukuuta 2004 vieraissa Porin Ässiä vastaan. Hän voitti kauden päätteeksi Suomenmestaruuden.


title: Tommi Paakkolanvaara

text: Kausi 2005–2006 oli Paakkolanvaaralle ensimmäinen kokonainen SM-liigassa ja hän teki kauden kaikissa 56 runkosarjaottelussa tehot 9+6=15 sekä 11 playoff-ottelussa yhden syöttöpisteen. Pelejä kertyi myös Euroopan seurajoukkueiden mestaruusturnauksessa. Pääasiassa Kärppien nelossentterinä pelannut Paakkolanvaara voitti kauden päätteeksi SM-pronssia. Lokakuussa 2005 hän teki peräti nelivuotisen jatkosopimuksen joukkueen kanssa. Myös kaudella 2006–2007 Paakkolanvaara pelasi pääasiassa Kärppien nelossentterinä. Sormivamma piti hänet muutaman viikon sivussa tammi- ja helmikuussa 2007, mutta Paakkolanvaara ei kuitenkaan kerännyt 45 pelaamassaan runkosarjaottelussa ainuttakaan jäähyminuuttia. Kevään 2007 pudotuspeleissä hän sai yhden kahden minuutin jäähyn lauottuaan kiekon katsomoon. Paakkolanvaara voitti kauden päätteeksi Suomenmestaruuden ja hänet palkittiin SM-liigan herrasmiespelaajana Raimo Kilpiö -palkinnolla. Paakkolanvaaran valinta tuli myös hieman yllätyksenä, sillä palkinto menee usein varsinaisille tähtipelaajille.


title: Tommi Paakkolanvaara

text: Kaudella 2007–2008 Paakkolanvaara teki SM-liigan yhden kauden piste-ennätyksensä tehoilla 13+13=26. Hän pelasi kauden aikana myös Euroopan seurajoukkueiden mestaruusturnauksessa. Kevään 2008 pudotuspeleissä Paakkolanvaara kuului Kärppien suurimpiin tasonnostajiin ja teki 15 ottelussa tehot 3+4=7. Myös hänen roolinsa kasvoi, kun kolmossentteri Kalle Sahlstedt loukkaantui. Kauden 2008–2009 päätteeksi Paakkolanvaara voitti SM-hopeaa. Hän edusti Kärppiä kauden aikana myös Mestarien liigassa.


title: Tommi Paakkolanvaara

text: Paakkolanvaara jatkoi kaudella 2009–2010 uraansa kaksivuotisella sopimuksella Pelicansissa. Vaikeat selkävaivat päättivät hänen ensimmäisen sopimuskautensa kuitenkin 32 runkosarjaottelun jälkeen. Paakkolanvaara ei kerännyt niissä ainuttakaan jäähyminuuttia. Huhtikuussa 2011 hän teki kaksivuotisen jatkosopimuksen Pelicansin kanssa. Kauden 2011–2012 päätteeksi Paakkolanvaara voitti SM-hopeaa. Kaudella 2012–2013 hän nousi Pelicansin kapteeniksi. Maaliskuussa 2013 Paakkolanvaara teki taas kaksivuotisen jatkosopimuksen joukkueen kanssa.


title: Tommi Paakkolanvaara

text: Kahden Pelicansin kapteenina viettämänsä vuoden jälkeen Paakkolanvaara jatkaa kaudella 2014–2015 joukkueen varakapteenina. Hän oli tehoilla 13+11=24 joukkueen paras maalintekijä ja kolmanneksi paras pistemies, kunnes Paakkolanvaara siirtyi tammikuussa 2015 loppukaudeksi Sveitsin National League A:n HC Luganoon. Kaudeksi 2015–2016 hän siirtyi jatkamaan uraansa Ruotsin toiseksi korkeimmalle sarjatasolle HockeyAllsvenskanin Leksands IF:ään. Paakkolanvaara nousi joukkueen varakapteeniksi. Hän jakoi koko kevään 2016 nousukarsintojen tehotilaston voiton BIK Karlskogan Erik Thorellin kanssa lukemalla +5. Leksand nousi kauden päätteeksi SHL:ään.


title: Tommi Paakkolanvaara

text: Paakkolanvaara ehti pelata kaudella 2016–2017 kahdeksan ottelua ilman tehopisteitä, kunnes Leksand purki hänen sopimuksensa marraskuussa 2016. Noin viikkoa myöhemmin Paakkolanvaara palasi Suomeen ja siirtyi loppukauden sopimuksella Porin Ässien riveihin. Kauden 2017–2018 hän aloitti ottelukohtaisella sopimuksella III-divisioonajoukkue Iitti Hockeyssa, jota valmensi Paakkolanvaaran kanssa Pelicansissa pelanneet Jan Latvala ja Toni Koivunen. Lisäksi hänen Pelicans-aikainen joukkuetoverinsa Teemu Rinkinen pelasi siellä. Paakkolanvaara pelasi Iitissä vain yhden ottelun, kunnes Paakkolanvaara siirtyi lokakuussa 2017 loppukauden sopimuksella Ranskan Ligue Magnusin Scorpions de Mulhouseen. Hän oli pudotuspeleissä joukkueen paras pistemies ja syöttäjä tehoilla 1+6=7. Kaudeksi 2018–2019 Paakkolanvaara palasi vuoden mittaisella sopimuksella Iitti Hockeyn riveihin.


title: Tommi Paakkolanvaara

text: Paakkolanvaara on pelannut Suomen A-maajoukkuessa kolme ottelua Euro Hockey Tour -tasolla syksyn 2009 Czech Hockey Gamesissa. Hänen ensimmäinen A-maaottelunsa oli turnauksen 3. syyskuuta 2009 pelattu avausottelu Karlovy Varyssa isäntäjoukkue Tšekkiä vastaan. Paakkolanvaara on pelannut myös yhden poikien maaottelun.


title: Mikel Arteta

text: Mikel Amatriain Arteta (s. 26. maaliskuuta 1982 San Sebastián, Espanja) on ammattilaisuransa lopettanut espanjalainen jalkapalloilija, joka toimii nykyisin yhtenä Manchester Cityn apuvalmentajista. Hän oli pelipaikaltaan keskikenttäpelaaja. Arteta on kulttuuriperimältään baski.


title: Mikel Arteta

text: Arteta aloitti uransa FC Barcelona B:ssä 15-vuotiaana. Kolmen kauden jälkeen hänet lainattiin ranskalaiseen Paris Saint-Germainiin vuonna 2000. PSG:ssä hän pääsi pelaamaan yhdessä Ronaldinhon kanssa. Skotlantilaisseura Rangersiin Arteta siirtyi vuonna 2002 kuuden miljoonan punnan siirtokorvauksella. Seuraavalla kaudella hän juhli seuran paidassa Skotlannin valioliigan mestaruutta, Skotlannin cupia ja Skotlannin liigacupia. Rangersissa Arteta nousi nopeasti ensimmäisellä kaudellaan avauskokoonpanon pelaajaksi ja suureksi fanien suosikiksi. Toisella kaudella tulleet loukkaantumiset pakottivat Artetan vaihtamaan jälleen seuraa.


title: Mikel Arteta

text: Arteta siirtyi Real Sociedadiin vuonna 2004, korvaamaan Liverpooliin siirtynyttä Xabi Alonsoa. Arteta ei onnistunut vakuuttamaan valmennusjohtoa ja hänet lainattiin Evertoniin tammikuussa 2005 siirtoikkunan avautuessa. Hyvien peliesitysten ansiosta Everton päätti ostaa Artetan pelaajaoikeudet ja teki espanjalaisen kanssa viiden vuoden sopimuksen 15. heinäkuuta 2005. Elokuussa 2010 Arteta teki viiden vuoden jatkosopimuksen Evertonin kanssa. Se kesti kuitenkin vain yhden vuoden: elokuussa 2011 siirtoikkunan sulkeutuessa Arteta siirtyi Arsenaliin neljä vuotta kattavalla sopimuksella.


title: Mikel Arteta

text: Arteta pelasi kolmella ensimmäisellä Arsenal-kaudellaan 27–34 valioliigaottelua. Vuonna 2014 hän voitti FA cupin ja Community Shieldin. Kaudella 2014–2015 hän kärsi useista loukkaantumisista ja pelasi vain seitsemän valioliigaottelua. Hän voitti Community Shieldin myös 2015.


title: Mikel Arteta

text: Arteta toimi uransa loppuun saakka Arsenalin kapteenina.


title: The Eminem Show

text:
The Eminem Show on Eminemin neljäs studioalbumi.
"The Eminem Show" oli vuoden 2002 parhaiten myynyt albumi, yli 7,6:lla miljoonalla myydyllä kopiolla. Albumi oli ehdokkaana vuoden parhaaksi albumiksi vuoden 2003 Grammy-palkintojen jaossa ja siitä tuli Eminemin kolmas perättäinen levy, joka voitti parhaan rap-albumin palkinnon. Levy on myynyt 19 miljoonaa albumia ympäri maailman. Vuonna 2003 Rolling Stone -lehti nimesi sen sijalle 317 listallaan kaikkien aikojen 500 parhaasta albumista.


title: The Eminem Show

text: Levyltä on julkaistu viisi singleä: ""Without Me"", ""Cleaning Out My Closet"", ""Superman"", ""Sing For The Moment"" ja ""Business"".


title: The Eminem Show

text: Eminemin tytär "Hailie Jade Scott" oli mukana kappaleessa "My Dad's Gone Crazy" ja sai nimensä Guinnessin ennätysten kirjaan, sillä hän oli nuorin ihminen, joka esiintyy rap-kappaleessa.


title: Shirley Jones

text: Shirley Mae Jones (s. 31. maaliskuuta 1934) on yhdysvaltalainen laulaja ja näyttelijä. Hän esitti yksinhuoltajaäiti Shirley Partridgea 1970-luvun tilannekomediasarjassa "The Partridge Family".


title: Shirley Jones

text: Jones syntyi Pennsylvaniassa Marjorie Williamsin ja Paul Jonesin ainoaksi lapseksi. Hänet nimettiin Shirley Templen mukaan. Hän voitti nuoruudessaan kauneuskilpailun ja tuli kruunatuksi Miss Pittsburgh 1952:ksi. Hänelle myönnettiin vuonna 1960 parhaan naissivuosan Oscar roolista elokuvassa "Huijarisaarnaaja". Muita elokuvia, joissa hän esiintyi, olivat muiden muassa "Oklahoma" (1955) ja "Karuselli" (1956).


title: Shirley Jones

text: Jones meni vuonna 1956 naimisiin näyttelijä Jack Cassidyn kanssa. Pari sai kolme poikaa, mutta erosi vuonna 1974. Cassidy kuoli 12. joulukuuta 1976, ja Jones meni 13. marraskuuta 1977 uusiin naimisiin Marty Ingelsin kanssa. Heidän avioliittonsa jatkuu yhä.


title: Uskila

text: Uskila on Hollolan kylä, joka sijaitsee kirkonkylästä länteen päin. Kylässä on Hollolan vanhin 1867 perustettu 53 oppilaan (20.9.2006) 1-5 luokkien koulu, joka päätettiin säilyttää. Koulua johdetaan yhdessä Pyhäniemen koulun kanssa ja se sijaitsee Hatsinantien (paikallistie 3161) varrella. Uskila on mainittu ensimmäisen kerran historiallisessa kirjallisessa lähteessä 1458. Hannulan, Koukkulan ja Palkkilan talot on perustettu 1600-luvulla.


title: Uskila

text: Uskilassa sijaitsee merkittävä vesilähde, neljäntoista maanalaisen lähteen Kiikunlähde, josta otetaan suoraan juomavettä läheisiin kahteen kiinteistöön, ja siellä on Hammonjoen perhokalastusalue. Uskilan keskuspaikan muodostaa Uskilan koulun ympäristö. Siitä Hatsinantietä eteenpäin on toinen suuri rakennus, Uskilan toinen työväentalo. Ensimmäinen työväentalo saatiin valmiiksi 1909 kaksi vuotta aikaisemmin ostetulle tontille, mutta se paloi 1930. Toinen työväentalo avattiin heinäkuussa 1937. Talo on hirsirakenteinen, ja se on vuorattu mineriittilevyillä. Talossa toiminut viisi vuotta suurehko posliinikauppa.


title: Uskila

text: Päijät-Hämeen liitto on inventoinut Uskilan alueen ja määritellyt sen maakunnalisesti arvokkaaksi agraarimaisemaksi.


title: Uskila

text: Uskilan koulu on Hollolan vanhin. Se on perustettu 1867. Nykyinen koulurakennus valmistui 1916, ja sitä on jatkettu myöhemmin. Koulua on uudistettu 2005, minkä jälkeen sen lakkauttamisajatuksesta lopulta luovuttiin. Uskilan koulussa ei ole monta oppilasta, mikä vuoksi toisen luokan jälkeen siirrytään Pyhäniemen kouluun kolmanneksi, neljänneksi, viidenneksi ja kuudenneksi luokaksi. Aikaisemmin Uskilan koulussa oli myös neljäsluokkalaisia.


title: Uskila

text: Uskila kuuluu Hollolan kirkonkylän seutuun tilastoalueena. Uskilasta (Uskela) on valittu Matti Brandt, talonpoikaissäädyn valtiopäivämies, 1649-1664.


title: Ruma (kaupunki)

text: Ruma () on kaupunki Serbiassa, Vojvodinan autonomisessa maakunnassa. Vuonna 2002 Ruman kaupungin väkiluku oli 32 000. Se on Ruman kunnan keskustaajama, ja koko kunnan väkiluku oli 60 000.


title: Ruma (kaupunki)

text: Ensimmäistä asutusta alueelle perustivat osmanit, jotka perustivat Rumaksi nimitetyn asutuksen sinne vuonna 1566. Silloin Ruma oli 49 talon kylä, ja asukkaat lähinnä serbejä. Kylässä oli myös kirkko ja kolme pappia.


title: Ruma (kaupunki)

text: Ruma siirtyi Habsburgien vallan alle vuonna 1718. Ruman kylän lähelle perustettiin Ruman kaupunki vuonna 1746. Väestö koostui serbeistä ja saksalaisista. Vuoteen 1910 mennessä Ruma oli kasvanut 49 000 asukkaan kokoiseksi. 23 000 puhui serbiaa, 15 500 saksaa, 6 000 unkaria ja 4 000 kroatiaa.


title: Ruma (kaupunki)

text: Itävalta-Unkarin hajottua 24. marraskuuta 1918 Rumasta tuli osa Sremin aluetta, Srem osana Serbian kuningaskuntaa.


title: M/S Midnatsol

text: M/S Midnatsol on Norjan Hurtigruten-reitillä, Kirkkoniemestä Bergeniin liikennöivä Hurtigruten Group ASA -varustamon vuonna 2003 Norjassa valmistunut laiva. Laiva on 135,7 metriä pitkä, ja 21,5 metriä leveä. Aluksen nopeus on 16 solmua, ja bruttovetoisuus 16 140. Aluksella on yhdeksän kantta, ja sen matkustajakapasiteetti on tuhat henkeä.


title: M/S Midnatsol

text: Alus tilattiin Fosen Mekaniska Verkstediltä Rissasta Norjasta. Alus laskettiin vesille 26. huhtikuuta 2002 Bruces Shipyardilta Landskronasta, minkä jälkeen se hinattiin varustettavaksi Rissaan. Alus luovutettiin maaliskuussa 2003 Tromssaan Norjaan rekisteröidylle Troms Fylkes DS:lle.


title: M/S Midnatsol

text: Alus saapui 21. maaliskuuta 2003 Hampuriin, missä se kastettiin seuraavana päivänä. Alus aloitti 14. huhtikuuta Bergenin ja Kirkenesin välisen liikenteen.


title: M/S Midnatsol

text: Norjan televisio on kuvannut laivalla sarjaa "Matkantekoa Hurtigrutenilla" ("Hurtigruten 365"), jota YLE on näyttänyt TV2:lla.


title: Vesala (Hollola)

text: Vesala on Hollolan kylä, joka sijaitsee Salpakankaan ja Kukonkoivu välissä valtatie 12:n entisen linjauksen kohdalla. Vesalasta muodostui Soramäki ja Tiilikangas asuinalueiksi, joten Vesalalaksi käsitetään enää vain varsinaisesti Hollolan kirkonkylän tien liittymän lähellä oleva alue, jossa on peltoja.


title: Vesala (Hollola)

text: Soramäki on valtatie 12:n entisen linjauksen, nykyisen yhdystie 2955:n varrella sijaitseva soraharjulle perustettu asuinalue, jossa on matalia kerrostaloja. Soramäki sijaitsee harjulla ja sinne on rakennettu 1970-luvulla matalia tiilisiä kerrostaloja, joita toteuttamassa oli Salpausselän Säästöpankki. Tästä johtuu Soramäestä vanhinta valtatie 12:n linjausta pitkin Salpakankaan keskustaan kulkevan Kolmenässäntien nimi (SSS - Salpausselän Säästöpankki).


title: Vesala (Hollola)

text: Soramäen näkyvin tunnusmerkki oli myöhemmin konkurssiin mennyt Esko Järvisen suksitehdas, joka on purettu ja jonka tontille rakennetaan kerros- ja rivitaloja, Hollolan paloasema sekä pieni Soramäen ostoskeskus. Paloaseman takana on Hollolan kunnan entinen teknillinen varikko, jonka toiminta on siirretty Terveystien varrelle. Varikko toimi kymmenen vuoden ajan Hollolan työttömät ry:n ylläpitämänä kierrätyskeskuksena. Esko Järvisen suksitehtaan rakennus on purettu. Suksitehtaan paikka on nyt tasoitettu ja sinne on rakennettu kerros- ja rivitaloja. Tien pohjoispuolella on Soramäen ostoskeskus. Soramäestä länteen jatkuu varsinainen nykyinen Vesala, joka muuttuu idempänä Työtjärven alueeksi.


title: Vesala (Hollola)

text: Koska alue asutusalueena jatkuu suon itäpuolta pitkin Iso-Tiilijärven rantaan pientaloalueena, on pientaloalue nimitetty Tiilikankaaksi. Tiilikankaan eteläpuolella on Tiilikankaan koulu. Koulun länsipuolella Tiilikankaantien länsipuolella on pienehkö suo.


title: Vesala (Hollola)

text: Työtjärvi on asuinalue, joka on saanut nimensä Työtjärven mukaan ja joka sijaitsee Vesalasta Hälvälään päin mentäessä. Se on asuinalue, josta on pyörätieyhteys Salpakankaan kuntakeskukseen. Alue on pientalo- ja rivitaloaluetta.


title: Vesala (Hollola)

text: Tiilikangas on 1970-luvulla ja 1980-luvulla aloittamaan rakennettua pientaloaluetta Iso-Tiilijärven rantaan Tiirismaalle saakka. Tiilikankaalta kulkee sorapäällysteinen kävely- ja pyörätie Salpakankaan Tiilijärventielle ja kuntakeskukseen Keski-Tiilijärven länsipuolelta ja Pienen Tiilijärven itäpuolelta. Tiilikankaan poikki kulkee hiihto- ja ulkoilureitti. Runsaan puolen kilometrin päähän on muodostunut omakoti- ja rivitaloalue kirkonkyläntien varrelle.


title: Vesala (Hollola)

text: Tiilikankaantieltä johtaa yleisön käyttöön tarkoitettu virallinen tie Hälvälän ampumaratalle, jolta joskus kuuluu ääniä Tiilikankaan asuinaueille.


title: Rita Moreno

text: Rita Moreno (s. 11. joulukuuta 1931) on puertoricolaissyntyinen näyttelijä, joka on voittanut Oscarin, Golden Globen, Emmyn, Grammyn ja Tonyn.


title: Rita Moreno

text: Rita Moreno syntyi Humacaossa, Puerto Ricolla, ja muutti äitinsä kanssa New Yorkiin ollessaan 5-vuotias. Näyttelijänuransa hän aloitti jo lapsena. Merkittäviä rooleja on ollut muun muassa TV-sarjassa "Kylmä rinki" ja elokuvassa "West Side Story".


title: Rita Moreno

text: Morenolle myönnettiin vuonna 2004 Presidential Medal of Freedom. Hänellä on myös tähti Hollywood Walk of Famella. Hän oli vuodesta 1965 naimisissa Lenny Gordonin kanssa tämän kuolemaan saakka vuoteen 2010. Heillä on yhteinen tytär Fernanda Luisa Fisher ja kaksi lastenlasta Justin ja Cameron Fisher.


title: Sykereservi

text: Sykereservillä tarkoitetaan käytössä olevaa sydämen sykealuetta. Se saadaan vähentämällä maksimisykkeestä leposyke.


title: Sykereservi

text: Tietyn kunto-ominaisuuden harjoitteluun vaadittava teho annetaan usein prosentteina sykereservistä, jota vastaava sydämen syke saadaan lisäämällä sykereservistä laskettuun prosenttiosuuteen leposyke.


title: Sykereservi

text: Esimerkiksi: jos maksimisyke on 200 ja leposyke 50, on sykereservi 150. Tällöin 70% teho tarkoittaisi harjoittelua sykkeellä 155. (50 + 150 × 0,7)


title: Vadvetjåkka

text: Vadvetjåkka on yksi Ruotsin kansallispuistoista. Se sijaitsee Kiirunan kunnan alueella länteen Torniojärvestä, Norrbottenin läänissä. Se on kooltaan 2 630 hehtaarin suuruinen. Alueesta muodostettiin kansallispuisto vuonna 1920. Alueen monipuolisen kasvilajiston syntyä edistää kalkkipitoinen kallioperä ja Atlantin sateiset säät. Myös linnusto on monipuolinen. Kansallispuisto on Natura 2000 -aluetta.


title: Bill Bruford

text: William Scott ”Bill” Bruford (s. 17. toukokuuta 1949 Sevenoaks, Kent, Englanti) on jo eläkkeelle siirtynyt englantilainen rumpali, joka tunnetaan parhaiten yhtyeistä Yes, King Crimson, U.K. ja soolouran fuusio-yhtyeestään. Jazzmusiikissa hän johti Earthworks-yhtyettä, kunnes vetäytyi aktiiviselta musiikkiuralta 2009. Samana vuonna häneltä ilmestyi muistelmateos "The Autobiography – Yes, King Crimson, Earthworks And More".


title: Karel Husa

text: Karel Husa (7. elokuuta 1921 Praha, Tšekkoslovakia – 14. joulukuuta 2016 Apex, Pohjois-Carolina, Yhdysvallat) oli tšekkiläissyntyinen taidemusiikin säveltäjä.


title: Karel Husa

text: Husa pääsi Prahan konservatorioon vuonna 1939 ja valmistui 1947. Hän opiskeli vielä sen jälkeen Pariisissa mm. Arthur Honeggerin ja Nadia Boulangerin johdolla.


title: Karel Husa

text: Karel Husa oli vuodesta 1959 Yhdysvaltain kansalainen. Hän toimi Cornellin yliopiston professorina 1954–1992 ja asui Ithacassa, New Yorkin osavaltiossa.


title: Karel Husa

text: Husan tuotantoon kuuluu mm. orkesterimusiikkia, kamarimusiikkia ja baletteja. Hänelle myönnettiin vuonna 1993 Grawemeyer-palkinto sellokonsertosta ja vuonna 1969 Pulitzer kolmannesta jousikvartetosta.


title: Chinary Ung

text: Chinary Ung (s. 24. marraskuuta 1942, Takéo) on kambodžalaissyntyinen, Yhdysvaltoihin siirtynyt säveltäjä. Hänen tuotannossaan on länsimaisen taidemusiikin lisäksi oman kulttuurinsa musiikillisia vaikutteita.


title: Chinary Ung

text: Ung muutti Yhdysvaltoihin vuonna 1964 opiskelemaan klarinetinsoittoa. Hänelle opettivat sävellystä Chou Wen-chung ja Mario Davidovsky. Ung opettaa tällä hetkellä Kalifornian yliopistossa San Diegossa.


title: Chinary Ung

text: Ungille myönnettiin vuonna 1989 Grawemeyer-palkinto hänen teoksestaan "Inner Voices".


title: Sophie Mannerheim (nuorempi)

text: Sofia ”Sophie” Mannerheim (7. heinäkuuta 1895 Pietari – 8. helmikuuta 1963 Pariisi) oli Suomen marsalkka Carl Gustaf Emil Mannerheimin ja vapaaherratar Anastasia Mannerheimin nuorin tytär. Hänet oli nimetty isänpuoleisen tätinsä, ylihoitaja Sophie Mannerheimin mukaan. Hänellä oli sisar nimeltä Anastasie.


title: Sophie Mannerheim (nuorempi)

text: Gustaf ja Anastasia Mannerheim erosivat virallisesti 1919, mutta jo vuonna 1903 Anastasia Mannerheim oli lähtenyt lasten kanssa Yhdysvaltojen kautta Kiinaan ja sieltä edelleen Eurooppaan. Sophie kävi Ranskassa katolilaista sisäoppilaitosta ja sai ranskalais-englantilaisen kasvatuksen. Vuonna 1913 hän siirtyi sukulaisten hoiviin Suomeen, koska isä asui virkatehtävissä Varsovassa eikä voinut ottaa lapsia hoiviinsa. Ensimmäisen maailmansodan aikana Sophie asui Sveitsissä ja Britanniassa.


title: Sophie Mannerheim (nuorempi)

text: Vuonna 1918 Sophie Mannerheim muutti isänsä kanssa Suomeen. Hänet nimitettiin 1919 Helsingin yliopiston promootion yleiseksi seppeleensitojattareksi. Samassa promootiossa Gustaf Mannerheim sai filosofian kunniatohtorin arvon. Sophie ei kuitenkaan viihtynyt Suomessa vaan muutti Pariisiin, josta Gustaf Mannerheim oli ostanut tyttärelleen asunnon. Sophie asettui Pariisiin loppuelämänsä ajaksi. Sophie Mannerheimin läheisin ystävätär Alexandra ”Alix” Demidoff-Depret-Bixio oli myös hänen elämänkumppaninsa.


title: Sophie Mannerheim (nuorempi)

text: Sophie kuoli naimattomana vuonna 1963 ja testamenttasi koko omaisuutensa Alixille. Kuoltuaan vuonna 1989 Alix haudattiin Sophie Mannerheimin viereen yhteisen muistomerkin alle Pariisin venäläiselle hautausmaalle.


title: Sophie Mannerheim (nuorempi)

text: Sophie Mannerheim oli Suomelle arvokas suhdetoimintahenkilö talvisodan aikana Ranskan suunnitellessa Suomen avustamista. Sophie pyrki hankkimaan humanitaarista apua Suomelle muun muassa järjestämällä mediakampanjan. Belgialainen Nation Belge -lehti raportoi 12. huhtikuuta 1940 "elegantista, solakasta ja savuketta polttavasta paronitar Mannerheimista".


title: Ludisia

text: Ludisia ("Ludisia discolor", synonyymit "Haemaria discolor", "Goodyera discolor") on kämmekkäkasveihin kuuluvan "Ludisia"-suvun ainoa laji. Se on kotoisin Malesiasta, Indonesiasta ja Myanmarista, missä se kasvaa varjoisalla metsänpohjalla. Ludisiaa kasvatetaan huonekasvina useimmista muista kämmeköistä poiketen pääasiassa sen hohtavanvihreiden samettisten lehtien, ei niinkään vaatimattoman kukinnon vuoksi.


title: Ludisia

text: Ludisia kasvattaa aluksi yhden pystyn maanpäällisen verson, jonka päähän kehittyy kukinto joulu–helmikuussa. Kukinnan jälkeen keväällä kasvi muuttuu vähitellen kasvutavaltaan ryömiväksi. Samalla sen varresta ja juurelta ilmestyy yksi tai useampia uusia versoja, jotka kukkivat seuraavana talvena. Vähitellen kasvi muuttuu tiheäksi rypääksi.


title: Ludisia

text: Ludisian leveän suikeat ja silposuoniset lehdet ovat sopeutuneet kasvamaan vähässä valossa. Ne ovat yläpinnaltaan tummanvihreät, ja niitä halkovat punertavat tai kullankeltaiset suonet. Lehden alapinta on puolestaan punainen, mikä auttaa heijastamaan lehden läpi jo kertaalleen kulkeneen valon takaisin lehden yhteyttäviin osiin.


title: Ludisia

text: Noin 20 senttimetrin korkuiseen kukkavarteen kehittyy kymmenestä kolmeenkymmeneen kukkaa. Kukat ovat pieniä, noin sentin kokoisia ja väriltään valkeita. Siitintukut ovat kirkkaan keltaisia.


title: Ludisia

text: Ludisia on yksi niistä harvoista orkideoista, joita kasvatetaan ennen kaikkea koristeellisen lehvästönsä takia ja jota on mahdollista kasvattaa tavallisessa mullassa. Kukinnan ajankohdasta johtuen Ludisiaa myydään lähinnä joulun aikoihin, ja se on kasvattanut suosiotaan nopeasti viime vuosina. Kaupoissa myytävät kasvit ovat tavallisesti muunnosta "Ludisia discolor" var. "dawsoniana".


title: Ludisia

text: Ludisia on helppohoitoisimpia orkideoita huonekasvatuksessa. Se ei vaadi suurta ilmankosteutta eikä runsasta valoa, joten se viihtyy jopa pohjoisikkunalla. Ludisian juuristo on pieni ja herkkä, joten kasvia ei tule rasittaa turhalla uudelleenistuttamisella ja ruukun pohjalle on hyvä tehdä salaojitus. Multa pidetään tasaisen kosteana niin, että pintamulta saa kuivahtaa kastelujen välillä. Lämpötila ei saa laskea alle 16 celsiusasteen. Ludisia on kiitollinen kukkija ja hyvin hoidettuna kasvattaa useita kukkavanoja joka talvi.


title: Ludisia

text: Ludisiaa on mahdollista lisätä kotioloissa irrottamalla kukinnan jälkeen syntyneitä uusia versoja ja laittamalla ne veteen, kunnes juuret alkavat kasvaa noin kymmenessä päivässä. Tämän jälkeen pistokkaat voi istuttaa turpeeseen. Kasvia voi koettaa kasvattaa myös siemenestä pölyttämällä ensin kukat kahdesta eri yksilöstä.


title: Wijda Mazereeuw

text: Wijda Mazereeuw () on entinen alankomaalainen uimari, joka voitti pitkän radan MM-kilpailuissa 1975, Kolumbian Calissa kaksi hopeaa, 100 ja 200 metrin rintauinneissa ja yhden pronssin, 4x100 metrin sekauintiviestissä.


title: Wijda Mazereeuw

text: Mazereeuw edusti kotimaataan kesäolympialaisissa kaksi kertaa, vuosina 1972 ja 1976. Hänen paras sijoituksensa olympialaisissa oli viides sija 4x100 metrin sekauintiviestissä vuonna 1976.


title: Philip Johnson

text: Philip Cortelyou Johnson (8. heinäkuuta 1906 – 25. tammikuuta 2005) oli yhdysvaltalainen arkkitehti. Hänelle myönnettiin kaikkien aikojen ensimmäinen Pritzker-palkinto 1979.


title: Philip Johnson

text: Johnson syntyi Clevelandissa, Ohiossa, ja valmistui Harvardin yliopistosta vuonna 1927. Hän suunnitteli 1940-luvulta lähtien rakennuksia kaikkialle Yhdysvaltoihin sekä myös ulkomaille, muun muassa Puerta de Europan Madridissa. Yksi varhaisista arkkitehtuurisisti merkittävistä teoksista on vuonna 1949 valmistunut lasitalo Connecticutin New Canaanissa. Arkkitehti suunnitteli sen omaksi asunnokseen, ja nyt se kuuluu National Trust for Historic Preservationille.


title: Philip Johnson

text: Philip Johnson oli mukana suunnittelemassa muun muassa Seagram Building -pilvenpiirtäjää New Yorkissa. Hän kuoli 98-vuotiaana tammikuussa 2005. Hän oli homoseksuaali, ja hänen pitkäaikainen elämänkumppaninsa David Whitney kuoli vain muutamia kuukausia hänen jälkeensä.


title: Lily Tomlin

text: Lily Tomlin (alk. Mary Jean Tomlin, s. 1. syyskuuta 1939 Detroit, Michigan, Yhdysvallat) on yhdysvaltalainen televisio- ja elokuvanäyttelijä. Ennen teatteriuraa hän tarjoili kahvia teatterin asiakkaille, mutta hänen uransa alkoi vasta hänen alettuaan stand up -koomikoksi. Hänet on palkittu uransa aikana viidellä Primetime Emmyllä, Grammyllä, Tonylla ja vuonna 2014 Kennedy Center Honors -palkinnolla myötävaikutuksestaan Yhdysvaltain kulttuurissa.


title: Lily Tomlin

text: Hänen kuuluisimpia töitään ovat Franco Zeffirellin elokuvassa "Teetä Mussolinin kanssa" ja Robert Altmanin "Nashvillessä". Hän on esiintynyt myös Valkoisesta talosta kertovassa draamasarjassa "West Wing". Tämän lisäksi hän on vieraillut Simpsoneissa jaksossa "Italiaa aloittelijoille". Vuodesta 2015 Tomlin on näytellyt Netflixin komediasarjassa "Grace and Frankie", josta hän sai parhaan naispääosan Primetime Emmy -ehdokkuuden.


title: Lily Tomlin

text: Tomlin on seurustellut vuodesta 1971 alkaen Jane Wagnerin kanssa, he menivät naimisiin vuonna 2013.